Ekonomi New Zealand Semakin Perlahan Pada Suku Keempat

Ekonomi New Zealand berkembang dengan lebih perlahan dari jangkaan pada suku keempat 2016 yang menunjukkan isyarat bahawa ekonomi dipengaruhi oleh musim dan juga gempa bumi. Hal ini telah mengurangkan momentum negara perindustrian yang paling pesat membangun ini.
Pertumbuhan ekonomi (GDP) meningkat 0.4% pada tempoh tersebut berbanding suku ketiga yang mencatatkan bacaan lebih tinggi iaitu 0.8% yang telah dikaji semula dari 1.1% yang dilaporkan sebelum ini.
Dari segi tahunan, GDP (KDNK, keluaran dalam negara kasar) berkembang 2.7% berbanding 3.3% dari tahun ke tahun pada suku ketiga.
Kedua-dua bacaan ini jauh lebih rendah dari jangkaan. Pasaran menjangkakan pertumbuhan suku keempat berada pada 0.7% dengan bacaan tahunan pada 3.1%.
 Walaupun data lemah pada suku keempat, ekonomi New Zealand telah berkembang pada 25 suku tahunan berturut-turut.
Sektor perkhidmatan terus memacu pertumbuhan ekonomi dengan perkhidmatan perniagaan meningkat mendadak kepada 1.7% yang mengimbangi kejatuhan dalam sektor pembuatan.
Penggunaan isirumah pula menyumbang secara positif kepada ekonomi, begitu juga pelaburan aset tetap. Walaubagaimanapun, eksport jatuh 3.8% berikutan penyusutan dalam eksport produk tenusu.
Data kali ini sudah tentu mengecewakan bank pusat berikutan mereka menjangkakan pertumbuhan di sekitar 1.0%.


Analisis Teknikal GBP/JPY – Timeframe H1 – 28/11/2018

Matawang Pound Sterling turut terkesan setelah komen daripada Presiden Donald Trump yang menyatakan bahawa pengunduran Britain dari Kesatuan Eropah bakal menyulitkan aktiviti dagangan antara Amerika Syarikat dan Britain selepas ini. Sementara matawang Yen pula masih didagangkan positif dengan keadaan pasaran berisiko (risk-off). Secara teknikal, jika diperhatikan pergerakan harga pada chart pasangan matawang GBP/JPY untuk dagangan sesi semalam, harga membuat penurunan melepasi paras Magic Pivot semalam dan kemudiannya bergerak mendatar menguji paras support MagicS1 pada indicator Moshed Magic Line sehingga dagangan pasaran New York ditutup.
Bersambung pada sesi pasaran Asia hari ini, harga dilihat masih bergerak mendatar di paras harga ditutup pada sesi sebelumnya. Namun, harga dilihat telah membuat kenaikan melepasi paras Magic Pivot 145.028 hari ini pada lewat sesi menjelang pembukaan sesi pasaran Eropah. Kenaikan harga bakal menguji paras resistance yang berhampiran iaitu pada paras 145.472 (MagicR1) sebelum menuju pula ke paras resistance 145.964 (MagicR2) yang berada lebih tinggi. Seterusnya, momentum kenaikan harga yang terus dikekalkan akan melihatkan harga menguji paras resistance 146.408 (MagicR3) yang berpotensi untuk menjadi paras SBR (support become resistance) yang baru pada chart GBP/JPY.
Namun, jika sebaliknya harga kembali menunjukkan penurunan dengan Yen berjaya mengukuh berbanding Sterling, jangkaan awal harga akan menuju ke paras support yang terdekat iaitu pada paras 144.536 (MagicS1). Kemudiannya, harga akan turun pula menguji paras support 144.092 (MagicS2) yang telah diuji beberapa kali sebelum ini namun masih gagal ditembusi harga. Sekiranya harga berjaya bergerak lebih rendah menembusi paras tersebut, harga bakal mencari paras terendah yang baru berkemungkinan mencecah penurunan sehingga ke paras sekitar 143.600 (MagicS3).
 Terus ikuti perkembangan rundingan Brexit yang masih menjadi tumpuan dalam pasaran serta beri tumpuan juga terhadap sentimen dalam pasaran semasa jika anda ingin terus memantau pergerakan harga pada chart GBP/JPY. Indicator Moshed Magic Line adalah disarankan untuk anda bagi membantu memudahkan analisis teknikal harian anda khususnya pada chart GBP/JPY ini.

Paras support: 144.536, 144.092, 143.600.
Paras resistance: 145.472, 145.964, 146.408.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Mungkinkah Profit Anda Akan Terjejas Dengan Berita Dari Jepun ini?

Bank of Japan mengambil keputusan untuk tidak menambah pembelian bon kerajaan atau menekan kadar faedah ke wilayah negatif jika keadaan ekonomi bertambah baik. Keadaan ekonomi negara terbabit dilihat bertambah baik berbanding bulan Julai.
BoJ akan membuat penilaian secara komprehensif pada bulan ini kata Kazuo Momma, tulang belakang dalam penggubalan dasar kewangan bank pusat dan hal ehwal antarabangsa.
 Bank pusat akan mempertimbangkan ‘langkah-langkah yang sesuai’ untuk menambah keyakinan kepada pasaran.
Namun begitu, langkah tersebut disifatkan tidak akan menjadi serangan ‘bazooka ke-3’ kepada Jepun.
Elakkan Jadi Seorang Yang Sembang Lebat, Hasilnya Tak Ada!


Loonie Lemah Menjelang Penetapan Kadar Faedah Oleh Bank Pusat Kanada Malam Ini

Matawang dolar Kanada kembali didagangkan lemah berbanding dolar Amerika pada dagangan semalam walaupun harga minyak mentah meningkat dengan kenaikan harga dicatatkan pada pasangan matawang USD/CAD.
Penurunan nilai dagangan Loonie dalam pasaran adalah turut didorong oleh sikap berwaspada pelabur menantikan keputusan mesyuarat dasar monetari yang akan dikeluarkan pada jam 10 malam ini.
Bank of Canada (BOC) dijangka akan mengekalkan kadar faedah di paras 1.75% seperti sebelum ini dengan fokus bank pusat adalah tertumpu kepada perbelanjaan isi rumah, pasaran minyak mentah dan juga polisi perdagangan global.
Harga pada USD/CAD semalam kembali membuat kenaikan dari paras Magic Pivot menuju ke paras zon resistance pada 1.35000 yang telah diuji beberapa minggu kebelakangan ini sejak April namun harga masih gagal menembusi zon tersebut.
Setelah mencapai paras ketinggian pada zon resistance tersebut di penghujung dagangan sesi New York, harga kembali bergerak perlahan bersambung ke sesi pasaran Asia hari ini dengan menunjukkan sedikit penurunan harga.
Harga dijangka akan menuju ke paras Magic Pivot 1.3475 hari ini sebelum meneruskan kembali momentum kenaikan pada dagangan semalam.
Harga yang kembali membuat kenaikan akan menguji semula paras resistance 1.35000 untuk cuba menembusi kenaikan ke paras lebih tinggi.
 Jika harga berjaya melepasi paras resistance tersebut, harga berkemungkinan meneruskan kenaikan menuju ke paras resistance pada 1.3541 (MagicR2) atau ke paras lebih tinggi pada 1.3582 (MagicR3) dengan mencatatkan paras ketinggian terbaru sejak awal Januari lalu.
Namun jika harga meneruskan penurunan ke paras lebih rendah dari Magic Pivot hari ini, jangkaan paras yang menjadi tumpuan harga adalah pada 1.34400 di mana harga berlegar di kawasan tersebut pada dagangan awal minggu ini.
Penurunan seterusnya boleh mencecah ke paras 1.34000 atau lebih rendah ke paras support 1.3386 (MagicS3) yang turut menjadi tumpuan harga sebelum ini.
Lihat gambar chart pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.3451, 1.3410, 1.3386.
Paras resistance: 1.3517, 1.3541, 1.3582.


Pemain Ekonomi Menarik Nafas Lega, Ekonomi Kanada Berkembang 0.1% Pada Bulan Oktober!

Ekonomi Kanada berkembang sebanyak 0.1% pada Oktober berbanding September, memenuhi jangkaan, dengan peningkatan 0.1% lagi dalam KDNK dilihat berkemungkinan besar pada bulan November, lapor data Statistik Kanada pada hari Jumaat.
Penganalisis yang ditinjau oleh Reuters meramalkan KDNK akan meningkat 0.1% pada bulan Oktober dari September.
Sektor pengeluaran perkhidmatan meningkat sebanyak 0.3%, diterajui oleh keuntungan dalam sektor awam, industri borong dan menghadapi pelanggan, dan lebih daripada mengimbangi penguncupan dalam industri pengeluaran barangan, kata Statistik Kanada.
 Industri pengeluaran barangan mencatatkan penurunan sebanyak 0.7% pada bulan Oktober selepas pertumbuhan berterusan selama empat bulan, terutamanya disebabkan oleh penurunan dalam perlombongan, kuari dan pengekstrakan minyak dan gas serta kelemahan dalam sektor pembuatan.
Dalam anggaran awal untuk November, Statistik Kanada berkata KDNK berkemungkinan meningkat 0.1% pada November, didorong oleh keuntungan dalam sektor termasuk utiliti dan perdagangan borong yang dijangka sebahagiannya diimbangi oleh penurunan dalam pembinaan, perdagangan runcit dan perlombongan.
Mata wang dolar Kanada didagangkan pada 1.3610 kepada dolar A.S., atau 73.48 sen A.S.


Krisis Politik UK Yang Berlarutan Boleh Dorong GBP/USD Susut Lebih Parah

Selepas pengukuhan tercetus pada Selasa lalu, mata wang US dolar terus menguat berbanding mata wang utama yang lain termasuk Pound yang terus dihentak lemah ke paras yang lebih rendah pada dagangan Rabu semalam.
Terbitan data PMI perkhidmatan Amerika Syarikat (AS) tinjauan ISM catatkan angka lebih baik berbanding jangkaan untuk menyusut namun bacaan tersebut sedikit rendah berbanding bulan sebelumnya.
Tumpuan yang terarah pada laporan minit mesyuarat FOMC awal pagi tadi dilihat memberi gambaran kenaikan sekitar 50 atau 75 mata asas oleh Federal Reserve (Fed) pada mesyuarat FOMC seterusnya di penghujung Julai ini untuk membendung inflasi di AS meningkat lebih tinggi.
Perkembangan di UK, krisis politik semakin berada di tahap kritikal dengan laporan seramai 40 orang pegawai dikatakan telah meletak jawatan sebagai tanda protes terhadap Perdana Menteri Boris Johnson.
Setelah peletakan jawatan oleh Menteri Kewangan, Rishi Sunak dan Setiausaha Kesihatan, Sajid Javid, ramai lagi pegawai penting dilaporkan mengikuti jejak langkah tersebut yang mendesak PM Boris untuk berundur, namun beliau tetap berkeras.
Selain itu juga, kebanyakan ahli-ahli penting dalam parti Konservatif di bawah pimpinan Boris Johnson turut dilaporkan meninggalkan parti tersebut.

Meneliti carta pasangan mata wang GBP/USD, penurunan harga pada dagangan Rabu semalam lebih perlahan berbanding terjunan pada hari sebelumnya.
Harga walau bagaimanapun telah mencatatkan paras terendah terbaru lagi mencecah sekitar 1.18800, sedikit rendah berbanding paras terendah harian yang dicatatkan pada Selasa.
 Gagal mengekalkan momentum penurunan di sesi New York, harga sedikit meningkat semula ke paras 1.19400 di penghujung sesi dan bersambung pada dagangan sesi Asia pagi Khamis ini, paras tersebut sedang cuba dilepasi.
Kenaikan lebih tinggi yang berjaya diteruskan bakal berdepan halangan Moving Average 50 (MA50) pada rangka masa 1 jam yang akan memberi isyarat untuk pergerakan selanjutnya harga.
Seterusnya, zon SBR (support become resistance) 1.2000 pula akan menjadi rintangan buat harga pada corak kenaikan yang diteruskan sebelum jangkaan untuk harga ke paras lebih tinggi jika melepasi zon tersebut.
Sebaliknya, penyusutan yang lebih rendah bakal dijangkakan untuk harga melepasi paras 1.18800 yang dicecah semalam dan mencatatkan paras terendah terbaru 2 tahun lagi berdasarkan kecenderungan pergerakan menurun harga pada penilaian penganalisis.
Untuk penurunan lebih rendah, zon 1.18000 bakal menjadi sasaran seterusnya untuk catatan paras terendah harga sejak dagangan Mac 2020.
Pelabur bakal berwaspada dengan risiko pergerakan yang tidak menentu harga di penghujung minggu menjelang laporan data pekerjaan NFP AS yang menjadi tumpuan utama pasaran sebelum dagangan minggu ini melabuhkan tirainya.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


KDNK Suku Kedua Mengecewakan, Pasaran Mula Berbelah Bahagi!

Pasaran saham niaga hadapan jatuh pada hari Khamis selepas bacaan KDNK terkini menunjukkan sedikit penurunan, menambah lagi kebimbangan pelabur tentang kemelesetan ekonomi.
Pasaran niaga hadapan terikat dengan Indeks Dow Jones yang susut 61 mata, atau 0.2%. Niaga hadapan S&P 500 kehilangan 0.2%, dan niaga hadapan Nasdaq 100 turun 0.4%.
Pertumbuhan ekonomi AS jatuh 0.9% pada suku kedua, seperti yang dilaporkan oleh Jabatan Ekonomi. Sasaran awal Dow Jones adalah akan mengaut keuntungan sebanyak 0.3% namun dapatan pasaran hadapan saham menunjukkan sebaliknya. Sebelum ini, KDNK suku pertama merosot sebanyak 1.6%.
Pelabur sejak kebelakangan ini telah menzahirkan kebimbangan bahawa percubaan the Fed untuk menjinakkan harga yang melonjak akan membawa ekonomi lebih hampir kepada kemelesetan. Ramai yang mencirikan kemelesetan sebagai mempunyai bacaan pertumbuhan ekonomi dua suku tahunan negatif.
 Pengerusi Fed Jerome Powell pada awal pagi Khamis memaklumkan di sidang akhbar beliau tidak percaya ekonomi telah memasuki kemelesetan kerana “terdapat terlalu banyak bahagian ekonomi yang menunjukkan prestasi terlalu baik.”
Saham Platform Meta merosot 5.9% dalam dagangan prapasaran berikutan keputusan suku tahunan yang mengecewakan, manakala Ford memperoleh lebih daripada 5% selepas menaikkan dividennya.
Pergerakan itu datang susulan lonjakan meluas selepas keputusan dasar monetari terbaru the Fed. Dow melonjak lebih daripada 400 mata pada sesi sebelumnya, manakala S&P 500 dan Nasdaq Composite masing-masing menambah 2.6% dan 4.06%.
Semua sektor S&P 500 mengakhiri hari lebih tinggi, dengan perkhidmatan komunikasi mencatatkan prestasi harian terbaiknya sejak April 2020.
Indeks US dollar yang mengukur mata wang US dolar berbanding enam mata wang utama didagangkan mengukuuh 0.08% kepada paras dagangan 106.427.


Ini Nasib USD Selepas Menjunam Pada Awal Minggu!

Permulaan yang menyuramkan buat dolar greenback pada awal minggu selepas raja mata wang itu tergelincir ke paras terendah lebih dua minggu berbanding pesaing utamanya.
Pada sesi Asia, indeks dolar yang mengukur kekuatan dolar greenback kembali stabil pada sekitar harga 108.23 berbanding sekumpulan mata wang utama.
Terbitan data inflasi Amerika Syarikat pada hari ini kini menjadi fokus utama pelabur di mana indeks harga pengguna (CPI) tahunan dijangkakan menurun kepada 8.1% pada bulan Ogos daripada 8.5% yang dicatatkan pada Julai.
Sementara itu, euro mendaki lebih tinggi ke paras ketinggian lebih tiga minggu berbanding US dolar dengan dukungan daripada kenyataan hawkish pembuat dasar Bank Pusat Eropah (ECB) untuk pengetatan agresif.
 Mata wang pound pula didagangkan lebih kukuh walaupun bacaan data pertumbuhan ekonomi UK yang dicatatkan kurang memberangsangkan pada bulan Julai.
Pelabur kini menantikan pengeluaran laporan pekerjaan pada sesi Eropah, yang akan disusuli oleh data inflasi pada Rabu dan jualan runcit UK pada Jumaat.
Meneliti perkembangan mata wang Asia, dolar Aussie dan New Zealand kekal diperdagangkan lebih tinggi susulan penyusutan US dolar dengan pelabur kini menunggu penerbitan data pertumbuhan ekonomi New Zealand dan pekerjaan Australia pada Khamis.
Di samping itu, dolar loonie melonjak ke paras tertinggi lebih dua minggu berbanding greenback di tengah-tengah jangkaan terhadap lebih banyak pengetatan oleh Bank of Canada (BOC) untuk menurunkan inflasi.
Selain itu, yen pula diniagakan mendatar susulan kenyataan pegawai kanan kerajaan Jepun yang menggesa pentadbiran untuk mengambil langkah yang diperlukan bagi mengatasi penurunan mendadak mata wang itu.


AUD/USD Teruskan Kenaikan Selepas Keputusan Mesyuarat RBA

Dolar Aussie didagangkan positif dengan keputusan mesyuarat polisi bank pusat Australia pada sesi Asia pagi ini tidak memberikan kesan yang ketara terhadap pergerakan harga.
Reserve Bank of Australia (RBA) mengekalkan kadar faedah di paras 0.25% untuk mesyuarat dasar monetari pada Mei 2020 dengan lanjutan pelonggaran polisi bersesuaian dengan situasi ekonomi.
Kadar faedah dijangka akan terus dikekalkan rendah untuk tempoh yang lebih panjang sementara ketidakpastian pada unjuran ekonomi masih lagi menjadi kebimbangan para penggubal dasar.
US dolar pula dilihat gagal mengambil peluang untuk mengukuh dengan lebih jelas walaupun dalam sentimen pasaran yang kembali berisiko dengan ketegangan antara Amerika Syarikat dan China.
Hal ini berkemungkinan disebabkan kebimbangan pelabur terhadap data pekerjaan NFP Amerika Syarikat pada penghujung minggu dengan jangkaan angka yang sangat teruk. Ekonomi dijangka kehilangan sehingga 20 juta pekerjaan pada April dan kadar pengangguran juga diramalkan meningkat mendadak.
Jika diperhatikan pergerakan harga pada carta pasangan matawang AUD/USD, harga dilihat membuat kenaikan pada awal minggu dengan dagangan Aussie berjaya bergerak sedikit kukuh berbanding US dolar.
Harga menguji paras 0.6380 semalam pada zon RBS (resistance become support) sebelum membuat kenaikan semula sehingga ke paras halangan Moving Average 50 (MA50) pada rangka masa 1 jam pergerakan harga di carta AUD/USD.
 Menyambung dagangan pada Selasa, harga terus membuat kenaikan melepasi halangan MA50 dan menuju zon SBR (support become resistance) sekitar 0.6450.
Keputusan mesyuarat RBA sebentar tadi tidak memberi impak terhadap pergerakan harga dengan harga dilihat akan terus menyambung kenaikan bersambung ke sesi pasaran Eropah.
Kenaikan harga akan menguji zon SBR sekitar 0.6510 sebelum meneruskan kenaikan ke paras ketinggian 0.65700 untuk menguji zon resistance tersebut.
Namun jika harga kembali membuat penurunan semula, zon RBS yang diuji semalam akan kembali menjadi destinasi awal penurunan harga.
Seterusnya penurunan lebih rendah akan menuju zon support yang diuji pada April lalu sekitar paras 0.6270.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


11 Berita Forex Penting Tumpuan Pasaran Minggu Ini (25 Feb-1 Mac 2019)

Berikut adalah sebahagian daripada data-data ekonomi yang akan menjadi tumpuan pasaran pada minggu ini.
Data jualan runcit di New Zealand (Isnin 5.45 Pagi): Data jualan runcit yang dikeluarkan awal pagi ini telah mencatatkan kenaikan tinggi kepada 1.7% berbanding 0.3% bacaan sebelumnya. Ini akan menyokong kenaikan pada dagangan dolar NZD berikutan sentimen pasaran turut memihak kepada matawang berpulangan tinggi terkesan daripada perkembangan rundingan dagang.
Data pembinaan rumah di Amerika Syarikat (Selasa 9.30 Malam): Pasaran berkemungkinan menjangkakan akan ada penurunan pada bacaan data susulan kejatuhan harga rumah di AS.
Data imbangan dagangan New Zealand (Rabu 5.45 Pagi): Walaupun harga produk tenusu meningkat, laporan imbangan dagangan berkemungkinan merosot berikutan terkesan daripada data indeks PMI perkilangan yang lemah.
Data indeks harga pengguna di Kanada (Rabu 9.30 Malam): Data yang mengukur kadar inflasi ini dijangka akan mencatatkan kenaikan kepada 0.2% berbanding bacaan sebelum ini iaitu pada -0.1%. Namun, penurunan pada data IVEY PMI berkemungkinan turut akan mempengaruhi kadar inflasi.
Data PMI perkilangan China (Khamis 9.00 Pagi): Jangkaan bacaan data adalah kekal di paras 49.5 dan sebarang perubahan pada bacaan akan turut mempengaruhi matawang rakan dagangnya terutama Australia.
 Data Prelim inflasi di Jerman (Khamis 3.45 Petang): Sesi pasaran Eropah pada Khamis akan dihiasi data inflasi di Jerman, Perancis dan Itali serta beberapa data ekonomi yang lain. Bacaan data keseluruhan yang positif akan kembali menyokong dagangan matawang Euro yang lemah beberapa minggu ini. Namun data indeks harga pengeluar di Jerman yang merosot akan mempengaruhi kadar inflasi Jerman.
Data KDNK di AS (Khamis 9.30 Malam): Data pertumbuhan ekonomi ini ditangguhkan ekoran isu penutupan kerajaan AS sebelum ini. Bacaan data untuk suku tahun keempat ini dijangka menurun berikutan data juala runcit AS yang merosot sebelum ini. Data sebelum ini juga turut dikemasini daripada 3.5% berkurang kepada 3.4%.
Data PMI perkilangan di UK (Jumaat 5.30 Petang): Data dijangkakan akan ade sedikit penurunan pada angka bacaan kali ini. Namun, data indeks CBI yang kukuh sebelum ini bakal memberi impak positif terhadap data perkilangan tersebut.
Data inflasi zon Eropah (Jumaat 6.00 Petang): Kadar inflasi zon Eropah akan dipengaruhi oleh data ekonomi di Jerman, Perancis dan Itali pada Khamis. Data yang positif turut akan mempengaruhi kenaikan kadar inflasi.
Data KDNK di Kanada (Jumaat 9.30 Malam): Pasaran berkemungkinan menjangkakan bacaan data yang lemah ekoan kemerosotan pada laporan imbangan dagangan dan juga data jualan runcit pada suku tahun keempat yang lemah.
Data PMI perkilangan AS (Jumaat 11.00 Malam): Data indeks pengurusan tempahan kilang tinjauan ISM di Amerika Syarikat dijangka akan sedikit menurun kepada 56.0 berbanding 56.6 pada bacaan sebelumnya.
Beri tumpuan pada data-data ekonomi yang bakal dikeluarkan minggu ini. Rancang strategi dagangan anda sepanjang minggu ini dengan memilih pasangan matawang yang bersesuaian serta kawalan risiko yang terbaik.


4 Langkah Persediaan Sebelum Trade Forex

Pada zaman serba moden ini, terdapat ramai individu yang sudah mula tertarik untuk menceburi dunia forex trading. Hal ini disebabkan oleh tanggapan mereka bahawa forex trading merupakan sebuah peluang keemasan untuk menjana pendapatan lumayan.
Akan tetapi, ianya juga terdedah kepada pelbagai risiko yang tidak dapat dijangka. Oleh itu, anda perlu bersedia sebelum mula trade forex. Terdapat 4 langkah persediaan yang mesti dipraktikkan!
1. Menimba Ilmu

Sebelum memulakan langkah untuk trade forex, ilmu adalah salah satu aspek penting yang boleh menjamin kejayaan kita dalam forex trading. Oleh yang demikian, anda mesti belajar!
Terdapat banyak istilah dan asas forex trading yang harus difahami dan dikuasai dengan baik seperti stop loss, margin, dan banyak lagi. Selain itu, anda juga perlu mengetahui cara-cara untuk menganalisis carta dengan tepat.
Dengan peredaran zaman yang canggih ini, segala maklumat boleh didapati dengan menggunakan akses internet. Jadi, anda boleh belajar berkenaan forex trading tak kira di mana ada berada dan pada bila-bila masa sahaja! Segalanya berada di hujung jari anda! Mudah, bukan?
Langkah berkenaan dapat membantu para forex trader untuk bersedia dengan merangka strategi efektif yang boleh menjamin keuntungan mereka. Bak kata pepatah, sediakan payung sebelum hujan!
2. Merangka Pelan Trading

Persediaan awal sebelum mula trade forex merupakan sebuah perancangan untuk kejayaan dalam jangka masa panjang. Salah satu langkah yang perlu diambil ialah dengan merangka pelan trading untuk dijadikan panduan dan dipraktikkan. Pelan ini merangkumi segala garis panduan yang mesti anda praktikkan ketika trade forex.
 Di samping itu, ianya juga dapat memudahkan urusniaga anda serta membantu dalam mengenalpasti strategi yang paling berkesan dalam forex trading. Berdasarkan pelan tersebut, anda tidak lagi perlu runsing atau ragu-ragu dalam membuat apa-apa keputusan serta dapat mengelakkan daripada dipengaruhi emosi dalam sesebuah sesi dagangan.
3. Pengurusan Risiko

Pasaran forex merupakan salah sebuah pasaran terbesar dunia. Oleh itu, ianya berdepan dengan pelbagai risiko dan situasi yang tidak menentu. Jadi, forex trader perlu bertindak dengan bijak dalam menguruskan risiko berkenaan.
Mereka perlu meneliti beberapa aspek seperti berapakah peratusan risiko yang bakal dihadapi, menguruskan saiz dagangan dengan berhati-hati dan mengkaji setiap berita penting yang mempengaruhi pasaran.
Selain itu, ilmu pengurusan risiko amat dititikberatkan kerana ianya dapat melindungi para forex trader daripada kerugian.
4. Memahami Psikologi Trading

Selain daripada aspek teknikal dan ilmu pengetahuan yang perlu dititikberatkan, kefahaman tentang psikologi trading juga mesti dikuasai. Ianya adalah penting untuk membantu anda dalam mengawal emosi ketika trade forex.
Hal ini demikian kerana emosi dianggap sebagai musuh utama dalam forex trading. Sayang sekali jika forex trading anda adalah sia-sia, hanya kerana gangguan emosi yang dialami.
Dah kuasai 4 langkah ini? Jom mula trade forex!


GBP/USD Masih Gagal Teruskan Penurunan Lebih Rendah Dari Paras 1.30000

Matawang Pound Sterling meneruskan dagangan pada minggu ini dengan pergerakan perlahan walaupun rang undang-undang perjanjian Brexit telah diluluskan Parlimen UK pada Jumaat lalu.
Dengan kelulusan rang undang-undang tersebut turut bermaksud larangan terhadap sebarang lanjutan tempoh peralihan Brexit yang dijadualkan berakhir 31 Disember 2020 akan berkuatkuasa.
Ini telah menjadi faktor yang mencetus kebimbangan pasaran terhadap risiko no-deal Brexit berikutan tempoh yang dilihat amat singkat untuk sesebuah perjanjian perdagangan dicapai.
Meneliti pergerakan harga pada carta pasangan matawang GBP/USD, harga telah merekodkan penurunan mingguan terbesar untuk tempoh 3 tahun dengan penurunan melebih 500 pips dari paras ketinggian yang dicapai susulan kemenangan parti konservatif dalam pilihan raya UK.
Namun begitu, harga dilihat menghadapai kesukaran untuk melanjutkan penurunan lebih rendah dari paras tumpuan 1.30000 yang akan menjadi titik penentu pergerakan lebih jelas harga.
Dagangan GBP/USD pada sesi Asia hari ini juga kekal perlahan sehingga memasuki sesi pasaran Eropah.
 Harga masih bergerak di bawah paras halangan dinamik Moving Average 50 (MA50) yang memberi isyarat harga masih belum menunjukkan tanda-tanda kenaikan harga.
Perkembangan isu perjanjian perdagangan antara Amerika Syarikat dan China turut dinantikan pelabur. Sebarang laporan terbaru akan mempengaruhi pergerakan US dolar.
Jika harga berjaya meneruskan kenaikan, zon SBR (support become resistance) pada 1.31100 akan menjadi paras terdekat yang akan diuji harga. Kenaikan lebih tinggi dilihat akan menuju ke zon SBR 1.33000.
Namun jika penurunan harga jelas berlaku, harga yang melepasi paras 1.30000 yang juga berada pada zon RBS (resistance become support) berpotensi turun sehingga mencecah 150 pips lebih rendah menuju zon-zon support harga pada dagangan November lalu.
Lihat gambar carta pasangan matawang GBP/USD di bawah untuk rujukan analisis teknikal anda.


Ambil Kesempatan USD Yang Lemah, EUR/USD Terus Gah Melonjak

Sementara tumpuan pasaran terarah pada lonjakan Bitcoin menuju ke paras harga $50,000, pasaran kewangan menyaksikan US dolar semakin bergerak susut sejak permulaan dagangan awal minggu ini.
Sitauasi ini telah kembali memberi ruang kepada mata wang utama yang lain dalam pasaran untuk meningkat.
Peningkatan yang baik pada pasaran saham dan juga hasil perbendaharaan Amerika Syarikat (AS) yang meningkat dilihat telah menambah pedih kepada dagangan US dolar.
Seperti yang dipamerkan pada pergerakan harga di carta pasangan mata wang EUR/USD, harga telah menunjukkan kenaikan sejak awal minggu dan berterusan sehingga ke sesi New York semalam.
Kenaikan harga telah melepasi zon SBR (support become resistance) 1.20900-1.20550 dan juga telah bergerak di atas paras 1.21000.
Setelah mencapai paras ketinggian pada 1.21200, pergerakan harga mula perlahan pada dagangan yang bersambung di awal sesi Asia pagi ini (Rabu).
 Kenaikan harga dilihat akan diteruskan untuk harga menuju ke paras 1.21500 dan menguji zon rintangan tersebut.
Harga yang berjaya kekalkan momentum pada trend bullish tersebut dijangka akan membuat kenaikan sehingga ke paras tumpuan pada 1.22500 semula.
Namun jika penurunan harga berlaku, zon RBS di bawah paras 1.21000 akan diuji semula yang akan menghalang penurunan lebih rendah dan menyambung kenaikan semula.
Sekiranya harga terus jatuh lebih rendah, paras 1.2000 akan menjadi tumpuan sebelum harga menguji pula paras support minggu lalu sekitar 1.19500.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Baca 2 Punca Utama Yang Menolak Emas Ke Tahap Paling Rendah Minggu Ini

Penguatan US Dollar dalam sesi ini langsung tidak memberi peluang kepada emas untuk mengukuhkan kedudukan. Namun begitu, logam kuning ini masih disokong oleh risiko politik, menjelang pertemuan yang di atur antara Presiden Donald Trump dan Presiden Xi Jinping, selain pilihan raya Perancis.
Emas bagi penghantaran April (gold futures) di Comex menjunam sebanyak 0.40 peratus kepada $1,240 satu troy ounce. Niaga copper futures pula menjunam kepada $2,668 sepound.
Terdahulu di Jepun, perbelanjaan isi rumah dilaporkan merosot kepada 3.8 peratus bagi bacaan tahunan. Namun menurut bacaan bulanan, nilai ini meningkat sebanyak 2.5 peratus, mengalahkan jangkaan sebanyak 0.4 peratus.
Dalam laporan berasingan, data CPI jatuh 0.2 peratus pada bulan Februari, manakala kadar pengangguran menurun kepada 2.8 peratus daripada 3.0 peratus.
 Semalam, harga emas diniagakan rendah pada Khamis kerana peningkatan US Dollar ke tahap tertinggi dalam tempoh sembilan hari berbanding matawang utama yang lain.
Harga emas jatuh ke paras terendah, sekali gus menutup minggu ini dengan dagangan yang agak lemah disebabkan beberapa punca utama. Antaranya :
– Data semakan semula keluaran dalam negara kasar AS (KDNK) yang dicatat positif dengan pengembangan yang lebih cepat daripada jangkaan awal pasaran; dan
 – Komen agresif daripada beberapa orang pegawai Fed terhadap prospek kenaikan kadar.
Namun begitu, ketidaktentuan ekonomi di Eropah menjelang tarikh pilihanraya Perancis bakal memberi manfaat kepada emas kerana ia merupakan asset yang dinilai berbanding US Dollar.
Pertemuan Presiden Xi Jinping dan Donald Trump di Florida Kini Jadi Tumpuan Dunia


Sentimen Semasa Harga Komoditi Hitam Global

Harga minyak mentah dunia hari ini susut sedikit dalam sesi Asia pagi tadi, selepas bergerak turun-naik dalam sesi Isnin berikutan berita bercampur-campur dari pengeluar dan pengguna global.
Harga minyak mentah jatuh pada mulanya selepas China menurunkan jangkaan pertumbuhan ekonomi mereka kepada 6.5% tahun ini, tetapi laporan yang mengatakan Iraq berkemungkinan menyertai pemotongan oleh OPEC jika ada pemotongan kedua pada separuh kedua tahun ini memberi sedikit sokongan kepada komoditi ini.
Di bawah perjanjian pemotongan 24 negara, Iraq bersetuju untuk mengurangkan pengeluaran mereka sebanyak 201,000 tong sehari. Dalam temubual hari ini, Menteri Minyak Iraq berkata kepada Reuters bahawa terlalu awal untuk meramalkan pemotongan kedua. Beliau berkata, “Ia akan bergantung kepada kestabilan pasaran dan harga minya itu sendiri.”
 Menurut Agensi Tenaga Antarabangsa (International Energy Agency, IEA), bekalan minyak mentah dijangka akan meningkat  sebanyak 1.4 juta tong sehari menjelang 2022 dengan jangkaan harga purata tahun ini di sekitar $60 setong.
Tambahan lagi IEA menjangka permintaan yang rendah bagi pasaran Eropah, faktor yang turut memberi tekanan kepada harga komoditi ini. Berikutan peningkatan bekalan dari US, penganalisis telah menurunkan ramalan harga minyak mereka tahun ini. Berdasarkan ‘Fitch Ratings’. purata harga minyak dijangka akan berada di bawah harga tiga suku tahunan sebelum ini berbanding harga semasa.
Ketika ini minyak WTI (west texas intermediate) didagang di sekitar $53.76 setong manakala minyak Brent didagang di sekitar $56.32 setong. Kedua-dua harga asas minyak dunia ini naik dari paras terendah pagi tadi.


Analisis GOLD – Pelabur Emas Bakal Kecewa Lagi

Pergerakan harga emas di awal minggu ini dilihat perlahan dan mendatar di sekitar paras harga $1,780 selepas momentum kenaikan harga mula perlahan pada minggu lalu.
Dapat diperhatikan pergerakan harga pada carta XAU/USD yang mengukur nilai emas berbanding US dolar masih lagi gagal melonjak melepasi paras rintangan 1800.00.
Situasi penurunan harga emas bakal mengecewakan pelabur lagi pada minggu ini yang gagal menepati jangkaan untuk mencatatkan paras ketinggian terbaru.
Namun, pergerakan lemah US dolar di awal minggu berkemungkinan mampu memberi ruang untuk harga emas catatkan peningkatan.
Pelabur akan berwaspada menjelang mesyuarat FOMC pada awal pagi Khamis di samping tumpuan juga kepada data pertumbuhan ekonomi Amerika Syarikat untuk suku pertama tahun ini.
Pelabur masih menantikan isyarat lebih jelas bagi pergerakan harga yang berlegar di sekitar paras halangan Moving Average 50 (MA50) pada rangka masa 1 jam.
 Penurunan harga dilihat akan menguji zon RBS (resistance become support) 1765.00 yang dilihat sebagai paras penting untuk menyokong kenaikan harga semula.
Namun jika harga harga jatuh lebih rendah, pergerakan pada trend bearish bakal menuju ke paras tumpuan 1745.00 dan 1720.00 sebelum ini dan berpotensi mencecah semula sehingga zon support 1700.00.
Sekiranya harga berjaya melonjak melepasi rintangan 1800.00, harga emas bakal mencatatkan paras ketinggian terbaru 9 minggu menuju paras sekitar 1815.00 atau lebih tinggi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Teliti Kesan Pergerakan AUD/USD Selepas Data Inflasi Australia Diterbitkan

Data indeks harga pengguna Australia untuk suku tahun kedua yang diterbitkan pada sesi Asia pagi ini mencatatkan bacaan yang menurun kepada 1.8% berbanding jangkaan 1.9% daripada bacaan 2.1% sebelum ini.
Ini telah mengundang reaksi negatif terhadap pergerakan dolar Australia yang memaparkan penyusutan sebaik sahaja data diterbitkan.
Namun, pelabur meneliti kadar inflasi di Australia yang masih berada di paras tertinggi 21 tahun yang dipengaruhi oleh kos makanan dan bahan api.
Justeru, penyusutan dolar Aussie tidak kekal lama apabila dilihat melantun semula pada dagangan yang bersambung ke sesi Eropah petang ini.
Jika diperhatikan pergerakan harga di carta pasangan mata wang AUD/USD pada sesi Asia pagi ini, harga yang berlegar di sekitar 0.69500 telah susut sekitar 40 pips ketika data inflasi Australia diterbitkan.
Namun belum menyentuh paras tumpuan pada 0.69000, harga melantun semula dan memaparkan pergerakan mendatar bersambung di sesi Eropah.
Terdapat isyarat untuk pergerakan bearish ekoran penurunan harga di bawah paras halangan Moving Average 50 (MA50) pada rangka masa 1 jam di carta AUD/USD hari ini.
 Berkemungkinan jika penurunan diteruskan, harga akan cuba untuk melepasi zon sokongan harga pada 0.69000 sebelum melanjutkan penurunan lebih rendah menuju sekitar 0.69300.
Pergerakan bearish lebih jelas boleh mendorong harga untuk mencecah semula sehingga ke paras 0.67000 yang telah diuji pada dagangan pertengahan Julai lalu.
Sebaliknya jika harga memaparkan corak kenaikan yang lebih kukuh, rintangan yang menjadi tumpuan untuk diuji adalah pada 0.7000 setelah kenaikan mengatasi ketinggian dicapai Selasa semalam.
Sekiranya kenaikan berjaya menembusi zon 0.7000 tersebut, sasaran utama yang akan diuji seterusnya adalah pada zon tumpuan sebelum ini iaitu di ketinggian 0.71000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kiwi Menjunam Berbanding Matawang Utama Lain Selepas Keputusan Kadar Faedah Diumumkan

Matawang dolar Amerika Syarikat meningkat semula pada dagangan Rabu selepas risiko terhadap sentimen dilihat pelabur kembali pulih berikutan peningkatan pada hasil perbendaharaan Amerika Syarikat yang telah jatuh ke paras terendah 15 bulan pada minggu ini.
Peningkatan positif tersebut adalah terkesan oleh kenaikan pada pasaran saham Wall Street walaupun data ekonomi domestik melibatkan sektor perumahan dan keyakinan pengguna dicatatkan lemah semalam.
Pemulihan pada dagangan USD turut memberi tekanan terhadap dagangan Euro yang masih berisiko. Dagangan Euro kekal berisiko sehingga semalam selepas data pembuatan di Jerman yang dikeluarkan pada Jumaat lalu mencatatkan bacaan yang lemah berbanding jangkaan sekaligus meningkatkan lagi kebimbangan terhadap ekonomi terbesar di zon Eropah itu.
Pound Sterling pula menunjukkan peningkatan pada dagangan Selasa selepas dua ahli parlimen euroskeptik memberi isyarat seakan bersetuju untuk menyokong pelan perjanjian Brexit Perdana Menteri Britain, Theresa May berbanding risiko pembatalan Brexit oleh Parlimen UK.
 Undian oleh ahli parlimen akan diteruskan lagi pada hari ini untuk memberi peluang kepada Parlimen sama ada bersetuju dengan pelan cadangan yang diberikan seterusnya berusaha untuk meyakinkan kerajaan ke arah keputusan tersebut.
Matawang komoditi dolar AUD mempamerkan pergerakan positif harga sepanjang dagangan semalam dengan beberapa faktor yang menyokong termasuk ekonomi di China. Namun, atas faktor serantau, dagangan Aussie pada sesi Asia pagi ini sedikit menurun terkesan oleh keputusan kadar faedah di New Zealand sebentar tadi.
Pada jam 9 pagi ini, tumpuan terarah kepada keputusan penetapan kadar faedah oleh Reserve Bank of New Zealand (RBNZ). Kadar faedah terus dikekalkan di paras 1.75% tidak berubah sepertimana yang telah dijangkakan oleh pasaran.
Penggubal dasar menilai dari sudut prospek ekonomi global yang lemah, khususnya melibatkan rakan dagang utama termasuk Australia, Eropah dan China serta momentum yang perlahan pada perbelanjaan domestik, memberi isyarat yang dovish terhadap langkah kenaikan kadar yang berikutnya.
Kiwi ketara diniagakan lemah berbanding matawang utama yang lain pada sesi Asia hari ini. Dagangan pada chart pasangan matawang NZD/USD pada pagi ini mencatatkan terjunan harga sehingga 100 pips dalam masa satu jam sahaja setakat jam 10 pagi ini.


Trader USD/CAD Pasti Untung Besar Semalam Kalau Dapat Kesan Faktor-Faktor Ini Lebih Awal

Eh, kenapa carta harga USD/CAD semalam buat penurunan ke paras terendah terbaru?
Sebelum ini pergerakan harga bagi mata wang USD dan dolar Kanada agak tidak menentu dan sukar untuk mencari arah yang jelas ekoran kedua-duanya bergerak setara selepas perang antara Rusia dan Ukraine tercetus.
Ini adalah kerana US dolar akan mengukuh sebagai mata wang safe-haven yang menjadi tarikan pelabur dalam suasana pasaran yang berisiko.
Sementara kebimbangan terhadap gangguan bekalan minyak mentah global pula mendorong kenaikan harga minyak sekaligus meningkatkan nilai dolar Kanada dalam pasaran disebabkan minyak mentah merupakan eksport utama Kanada.
Disebabkan faktor tersebut, negara-negara pengeksport petroleum (OPEC+) telah bersetuju untuk meningkatkan pengeluaran kepada 400,000 tong sehari pada April.
Namun pada dagangan Rabu semalam, sentimen pasaran yang sedikit mereda daripada risiko sebelum ini telah mendorong penyusutan semula US dolar.
Sementara menjadi tumpuan pada sesi New York semalam adalah keputusan mesyuarat Bank of Canada (BOC) yang menyaksikan kenaikan kadar faedah kepada 0.50% daripada 0.25% sebelum ini, menyokong pengukuhan mata wang Loonie.
 Justeru, pelabur mendapat isyarat arah yang jelas pada carta USD/CAD untuk meneruskan penurunan bersambung sehingga dagangan hari ini (Khamis).
Mencatatkan paras terendah terbaru 5 minggu, harga berlegar di zon support 1.26000 pada awal sesi Eropah hari ini dengan jangkaan penurunan harga bakal diteruskan.
Penurunan melepasi zon 1.26000 dilihat akan mensasarkan kepada zon 1.25000 selepas harga menguji dahulu paras sekitar 1.25600 yang sebelum ini menjadi zon support harga pada dagangan minggu terakhir Januari lalu.
Namun jika situasi pergerakan harga mula berubah, kenaikan dilihat akan menguji rintangan awal pada zon 1.26700 dan turut menguji paras halangan Moving Average 50 (MA50) pada rangka masa 1 jam di carta USD/CAD untuk mengesan perubahan awal trend.
Untuk jangkaan bagi pergerakan trend bullish harga semula, zon sekitar 1.27700 akan menjadi tumpuan dahulu sebelum harga dipacu lebih tinggi menuju zon rintangan 1.29000 pula.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan USD/CAD Dipengaruhi Ketidakstabilan Pasaran Minyak Mentah

Matawang dolar Kanada pada sesi pasaran New York semalam mencatatkan pengukuhan sementara susulan laporan pekerjaan ADP yang mengukur pertambahan pekerjaan sektor swasta diterbitkan semalam.
Angka bilangan pekerjaan swasta mencatatkan pertambahan 25,900 pekerjaan pada bulan Januari, lebih rendah berbanding 46,700 bulan sebelumnya.
Jika diperhatikan pergerakan harga pada carta pasangan matawang USD/CAD semalam, harga yang membuat kenaikan pada sesi sebelumnya telah mencatatkan penurunan di atas paras 1.32600 sehingga ke paras 1.32240 pada sesi New York.
Namun harga kembali melonjak semula melepasi paras 1.32600 dan menguji zon SBR (support become resistance) tersebut.
Penyusutan bagi nilai matawang Loonie terus dipengaruhi ketidakstabilan harga minyak mentah dalam pasaran yang dibayangi oleh risiko Coronavirus.
China sebagai pengguna terbesar minyak dunia telah melaporkan dari daerah Hubei, kes jangkitan baru meningkat kepada 411 kes pada 20 Februari, lebih tinggi berbanding 349 hari sebelumnya.
 Penuurunan harga minyak mentah pada Jumaat didorong oleh permintaan global yang perlahan turut mengekang pengukuhan matawang Loonie.
Dagangan USD/CAD pada hari ini dilihat masih berlegar di atas paras sokongan Moving Average 50 (MA50) namun masih gagal menembusi resistance 1.32650 di zon SBR.
Jika harga membuat penurunan melepasi paras sokongan dinamik MA50, penurunan dilihat akan menguji semula paras terendah mingguan sekitar 1.32120.
Namun jika kenaikan harga berjaya melepasi zon SBR 1.32650, kenaikan harga berkemungkinan akan menuju paras tumpuan pada 1.33000. Kenaikan lebih tinggi akan menguji pula resistance 1.33300.
Pelabur akan memberi tumpuan pada data jualan runcit Kanada pada bulan Disember yang akan diterbitkan pada jam 9.30 malam nanti yang akan mempengaruhi dagangan dolar Kanada.
Lihat gambar carta pasangan matawang USD/CAD di bawah untuk rujukan analisis teknikal anda.


Suram Di Awal Minggu, EUR/USD Meniti Titian $1.0800

Pergerakan pasaran perlahan di awal minggu dengan pelabur meneliti reaksi US dolar terhadap kenyataan bernada dovish oleh Pengerusi Federal Reserve (Fed) Jerome Powell minggu lalu yang melemahkan raja mata wang itu.
Tidak menyambung penyusutan sebaliknya US dolar sedikit mengukuh apabila pasaran memberi perhatian kepada kenyataan oleh Presiden Fed St. Louis James Bullard yang mengatakan bank pusat masih lagi perlu menaikkan kadar faedah beberapa kali lagi tahun ini.
Selain itu, pelabur juga berwaspada memantau perbincangan siling hutang Amerika Syarikat (AS) yang belum lagi mencapai persetujuan sepenuhnya.

Memantau pergerakan harga di carta pasangan mata wang EUR/USD semalam, harga mendatar sepanjang hari di atas paras 1.08000 selepas US dolar dilihat tidak meneruskan penyusutan.
Selain itu, harga juga meniti di atas paras sokongan Moving Average 50 (MA50) pada rangka masa 1 jam di carta EUR/USD, masih diperhatikan pelabur untuk petunjuk pergerakan selanjutnya.
Sekiranya lonjakan berjaya dilakukan, harga akan menuju ke zon 1.09000 untuk menguji rintangan tersebut sebelum menyambung kenaikan ke paras yang lebih tinggi.
 Seterusnya, kenaikan yang diteruskan dijangka untuk mencapai semula paras sasaran 1.10000.
Namun jika harga memaparkan terjunan semula di bawah paras 1.08000, akan menjadi isyarat buat pelabur untuk harga menyambung pergerakan trend bearish sebelum ini.
Penurunan lanjut yang diteruskan berkemungkinan akan melepasi paras terendah minggu lalu sekitar 1.07600.
Selanjutnya, harga akan mencecah ke paras tumpuan sekitar 1.07000 untuk catatkan paras terendah terbaru 9 minggu.
Pelabur akan meneliti bacaan data PMI pembuatan dan perkhidmatan Eropah dan AS sebentar lagi yang bakal mempengaruhi pergerakan harga.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penjelasan panjang market minggu lepas dan akan datang

Keputusan Britain untuk meninggalkan European Union (EU) telah mencetuskan huru-hara di pasaran kewangan. Matawang dan ekuiti adalah yang paling teruk menerima kesan akibat undian “Leave” rakyat Britain dengan sterling jatuh sebanyak 10% intraday. Hari jumaat merupakan hari paling teruk sekali bagi British Pound dan semasa sesi trading Asia, GBP/USD mencecah 1.3230 iaitu tahap paling lemah dalam 3 dekad!
Kali terakhir kita pernah melihat pergerakan sebesar ini adalah semasa Krisis Kewangan Global (Global Financial Crisis) dan jika kita tengok sebelum itu adalah krisis Black Wednesday apabila kerajaan UK telah dikeluarkan dari European Exchange Rate Mechanism (ERM). Berdasarkan pemerhatian, impak Brexit akan lebih dasyat dari Black Wednesday dan dapat dilihat melalui pergerakan harga (price action) matawang, gilts dan tahap ketidakpastian di dalam pasaran. Ten-year Gilt yields jatuh ketahap paling rendah.
Tindakan pihak pro-Brexit yang enggan menggunakan Artikel 50 dengan segera malah tidak membuat tindakan untuk meletakkan garis panduan hubungan antara mereka dengan EU memberi kesan buruk kepada sterling. Hanya pasaran saham UK yang tidak menanggung kerugian besar adalah FTSE 100 yang mengakhiri dengan kejatuhan sebanyak -3.15%. Walaupun index jatuh sebanyak 8.7% intraday tetapi menutup kerugian mereka pada kelemahan pound dan harapan kepada U.K stimulus.
Apa-apa sekalipun, Brexit adalah hanya satu permulaan kepada lebih banyak deretan masalah kepada England.  Langkah seterus bagi UK adalah untuk memulakan rundingan keluar dengan EU. Rundingan yang akan mengambil masa berbulan ke bertahun akan menyebabkan perniagaan multinasional tidak membuat sebarang pelaburan besar sebaliknay mereka akan aktif merancang untuk memindahkan ibu pejabat dan operasi perniagaan mereka ke negara eropah yang lain.
Dalam tempoh 12 bulan akan datang, ekonomi UK akan “berdarah” dan mereka agak beruntung jika ada walau secubit pertumbuhan pada separuh kedua tahun ini. S&P boleh menarik balik AAA rating dan Bank of England akan bersedia untuk memotong interest rates jika ada walau bau-bau kegawatan.

“Black Friday” atau hari referendum lalu melihatkan GBP/USD close harga 400 pips diatas paras terendah. Semasa Britain dipaksa keluar dari ERM, sterling jatuh sebanyak 5% dan setelah 2 bulan kemudian, ia jatuh lagi sebanyak 15%.
Walaupun kita dapat melihat intraday recovery pada GBP, kemungkinan untuk paras terendah GBP diuji lagi dan pecah adalah sangat tinggi. Nilai kejatuhan GBP/USD pada kadar paling minima sebanyak 1.32 akan berlaku dalam tempoh sebulan atau lebih cepat lagi, pada minggu-minggu akan datang.
Isu Brexit ini akan menjadi isu berlanjutan untuk suatu tempoh di pasaran kerana tiada berita atau laporan ekonomi yang lebih berat selain itu. Apabila UK membuat keputusan untuk menggunakan Artikel 50 nanti, jangan mengembus nafas lega kerana penceraian UK dengan EU adalah sesuatu yang memeningkan kepala!
Penceraian UK dengan EU bukan sahaja memberi kesan buruk kepada EURO akibat kehilangan salah satu ahli EU yang penting, malah menyebabkan Eurozone mula kehilangan jalan mereka yang paling lemah. Kemunculan semangat nasionalisme mungkin akan merebak terutama kepada negara yang sedang bertarung dengan skeptis euro dan perpecahan politik.
Pada jangka masa panjang Brexit membolehkan Eurozone menjadi tumpuan pelaburan yang menarik tetapi untuk masa sekarang, ketidakpastian telah menyebabkan peripheral bond yields Eurozone mencanak, saham bank menjunam, credit default swaps melebar dan euro lemah. Anti-euro berhaluan kanan di separuh selatan Eurozone telah mula menuntut kerajaan mereka untuk membuat referendum seperti UK.
Jika EU berpecah maka Eurozone akan menyusul. Sepanyol mempunyai pilihan raya umum pada hujung minggu ini dan pada masa yang sama ujian pertama bagi euro. Jika Podemos, kumpulan anti-austerity muncul sebagai parti kedua terbesar, ini akan menimbulkan kerisauan terhadap euro dan integrasi eropah.
 Selain itu, Risk aversion dan kemungkinan ECG easing juga boleh memberi impak kepada matawang. Tidak lama dahulu, Presiden ECB ada membuat kenyataan akan “melakukan apa sahaja” untuk mengekalkan kestabilkan kewangan dan harga.
Semasa FTSE 100 jatuh hanya sebanyak 3.15%, DAX jatuh 6.8& dan CAC kehilangan 8.04%. Jika peripheral bond yields menampakkan kenaikan atau ekuiti menghadapi kejatuhan yang lebih curam, ECB akan masuk dengan lebih banyak stimulus. Selain dari pilihan raya, jualan runcit Jerman, harga pengguna dan bilangan penangguran juga akan ada pada kalendar. Tetapi, laporan-laopran tersebut masih tidak dapat melangkaui risk appetite.
Kesan daripada Brexit, kita dapat lihat USD dan JPY telah menguat dengan stabil tetapi itu tidak mengejutkan kita kerana tiap kali berlakunya apa-apa krisis, pasti kebanyakan pelabur-pelabur mencari matawang safe haven, iaitu USD dan JPY.
Apabila berlaku keadaan ketidakpastian seperti Brexit ini, pelabur akan cepat-cepat ke safe haven yang mana menjadi salah satu punca kenapa harga Emas menaik sehingga 5%.

Walaubagaimanapun, kesan terbesar daripada Brexit, selain daripada Dow Jones menurun sebanyak 500 point, dijangka kita tidak akan melihat rate hike daripada Fed.
Brexit sekaligus mengubah perbincangan di central bank yang pada asalnya hanya membincangkan sama ada mahu/tidak menaikkan rate. Sekarang apa yang dibincangkan adalah bila dan adakah perlu untuk menyediakan liquidity kepada central bank yang lain. Sebelum ini, Janet Yellen menegaskan   Brexit dan keadaan pasaran yang kucar kacir ini akan menyebabkan Fed terus menangguhkan rate hike ini.
Dan Fed menjangkakan tidak akan menaikkan kadar sehingga September dan berkemungkinan besar akan menaikkkanya sebelum tamatnya 2016. Dalam kata lain, kemungkinan besar juga tiada rate hike pada tahun ini dan USD akan melemah melawan Yen dan matawang lain.
Dari Bank of Japan pula, mereka ada menekankan bahawa mereka akan masuk campur dalam urusan matawang namun masih lagi belum dilaksanakan.Kerajaan Jepun sangat tidak berpuas hati akan volatility terhadap matawang mereka dan langkah seterusnya mungkin akan diambil. Manakala Swiss National Bank dan Danish Central Bank telah masuk campur bagi memastikan matawang mereka dalam keadaan stabil.
Penjualan di pasaran global telah membawa kepada kelemahan meluas pada matawang komoditi tetapi kerugian masih dibawah 2%. USD/CAD didagangkan pada harga tinggi disebabkan kejatuhan harga minyak dan pengeluaran minyak yang rendah.
Kejatuhan terhad AUD dan NZD mencerminkan kestabilan mereka. Selain keputusan luar jangkaan Brexit, kepastian yang didapati hasil referendum adalah kestabilan dasar kewangan US.
Rakan niaga terpenting Australia dan New Zealand iaitu China tidak akan terkesan dengan impak Brexit sebaliknya urusan berjalan seperti biasa. Masalah utama sekarang bagi AUD dan NZD adalah risk aversion tetapi apabila pasaran stabil, mereka antara yang paling awal akan pulih.
Buat masa ini, pencapai terbaik mereka adalah terhadap euro dan pound. China Manufacturing PMIs dijadualkan untuk dikeluarkan pada minggu depan bersama dengan New Zealand Trade Balance, Australia PMI Manufacturing Index dan Canada GDP Numbers.


Sedikit Nafas Lega Buat Trader Yen

Yen meningkat pada hari selasa bagi Sesi Asia berikutan pelabur semakin berhati-hati menjelang kajian kadar interest oleh Fed Rabu ini.
USD/JPY berubah ke 105.60, menurun sebanyak 0.2%, sementara AUD/USD diniagakan pada 0.7474, meningkat sebanyak 0.05%. Dalam masa yang sama, GBP/USD didagang pada 1.3104, menurun sebanyak 0.27%
USD/JPY, 15 minit

Di Jepun, Indek Perkhidmatan Korporat melonjak sebanyak 0.2%
Semalaman, Indek US Dollar menurun sedikit pada hari Isnin, namun tetap mengekalkan momentumnya ke paras tertinggi dalam tempoh 4 bulan. Selain itu, trader mata wang menantikan mesyuarat dasar kewangan oleh Fed, Julai ini untuk penjelasan yang lebih jelas mengenai kadar semasa Bank Pusat Amerika Syarikat. Di Asia, indek kali terakhir disebut pada 97.28.
 Disamping itu, trader dilihat teragak-agak untuk mengambil risiko outsized dalam sesi hari ini menjelang permulaan mesyuarat Julai FOMC selama 2 hari berkenaan dasar monetari. Walaupun FOMC tidak mungkin membuat sebarang palarasan terhadap penanda aras Kadar Dana Persekutuan, hasil mesyuarat ini boleh memberi petunjuk kepada kadar kenaikan faedah yang akan datang.
Semenjak kenaikan kadar oleh Fed Disember lalu, jawatankuasa telah bertindak balas dengan meletakkan Kadar Dana Persekutuan stabil pada paras antara 0.25% dan 0.50%. Apabila Fed meluluskan kadar kenaikan kepada 25 mata asas, FOMC mengesahkan kenaikan faedah pertama dalam tempoh hampir 1 dekad.
Satu siri perkembangan ekonomi dan geopolitik sejak perjumpaan FOMC Jun lepas memaksa jawatankuasa untuk mengubah prospek jangka panjang. Julai nanti, minit mesyuarat menunjukkan peserta “umumnya berpendapat bahawa adalah berhemah”untuk menilai implikasi undian Brexit di pasaran kewangan global sebelum memperketatkan dasar monetari. Setelah pasaran global kembali stabil, Gabenor Fed, Daniel Tarullo berkata dalam satu forum di Washington bahawa beliau merasakan system kewangan dunia “bersedia” bagi menangani kesan Brexit itu.
FOMC juga mendedahkan buat kali pertama sejak keputusan data pekerjaan Amerika Syarikat, pasaran buruh menambah 287,000 pekerjaan bukan dari sektor perladangan bulan lepas. Keuntungan kerja yang mantap dapat memadam beberapa sentimen negatif daripada laopran yang mengecewakan pada bulan Mei. Iaitu bulan terendah dalam tempoh 6 tahun.
Sebarang kenaikan kadar oleh FOMC tahun ini akan menyebabkan kenaikan harga Dolar. Hal ini kerana kebanyakan pelabur asing suka mengambil kesempatan dari Greenback untuk hasil yang lebih tinggi.


Bacaan Data Ekonomi Yang Lebih Baik Dari Jangkaan, Tingkatkan Dagangan Euro Dan Pound

Dolar euro kembali mempamerkan peningkatan berbanding USD pada dagangan sesi Eropah, disokong oleh bacaan jualan runcit Jerman bagi bulan November yang kembali melonjak kepada 2.1% berbanding penurunan sebanyak 1.3% pada Oktober. Ini menjadikannya sebagai peningkatan terbesar bulanan dalam peruncitan sejak kenaikan 3.2% pada Januari 2018.
Pound sterling juga mula meraih peningkatan berbanding USD, dibantu oleh bacaan akhir data PMI perkhidmatan UK sebanyak 50.0 yang lebih baik daripada dijangkakan pada 49.1. Pada minggu ini, ahli parlimen UK dijangka kembali untuk membahaskan perjanjian pengeluaran Brexit.
US dolar diniagakan negatif pada pasaran sesi Eropah berbanding enam matawang utama lain sementara dagangan safe-haven pula terus menerima permintaan setakat sesi Eropah didorong oleh kebimbangan terhadap ketegangan AS-Iran yang mungkin berlarutan atau bertambah buruk.
Dalam perkembangan terbaru ketegangan AS-Iran, Menteri Luar Jerman, Heiko Maas memberitahu bahawa Jerman, Perancis dan UK akan berbincang dan bertindak balas terhadap tindakan Iran yang enggan mematuhi sekatan dikenakan dalam perjanjian nuklear 2015 ekoran pertikaiannya dengan Amerika Syarikat.
Maas turut menyatakan tindakan Iran itu boleh menjadi punca kepada berakhirnya perjanjian tersebut bersama enam negara utama lain termasuk Rusia dan China.
 Ketegangan antara Iran dan Amerika Syarikat nyata turut menjejaskan negara-negara lain memandangkan masing-masing juga terikat dengan hubungan diplomatik.
Safe-haven yen melonjak ke paras tertinggi tiga bulan berbanding dolar USD ketika sesi Asia manakala logam kuning pula diniagakan menghampiri paras ketinggian tujuh tahun. Matawang Swiss Franc turut meraih manfaat dengan didagangkan meningkat berbanding US dolar.
Laporan mengenai delegasi perdagangan China akan ke Washington pada 13 Januari ini dilihat sedikit mengangkat matawang sensitif perdagangan iaitu dolar Aussie dan New Zealand untuk meningkat berbanding USD pada awal sesi Eropah.
Sementara itu, dagangan loonie stabil disokong oleh harga minyak yang tinggi berikutan kekhuatiran terhadap ketegangan AS-Iran mungkin menjejaskan bekalan minyak mentah.


Analisis GOLD – Emas Jatuh Ke Paras Terendah Sejak September 2021!

Komoditi logam kuning berharga terus parah dihentam oleh faktor pengukuhan US dolar yang semakin menuju ke dagangan penghujung minggu ini.
US dolar dilihat meneruskan peningkatan nilainya pada sesi New York semalam selepas terbitan data PMI perkhidmatan Amerika Syarikat (AS) tinjauan ISM yang mencatat bacaan lebih baik berbanding jangkaan untuk menurun.
Seterusnya tumpuan telah beralih kepada terbitan laporan minit mesyuarat FOMC yang hawkish memberi isyarat Federal Reserve (Fed) bakal meneruskan langkah peningkatan kadar faedah agresif untuk mesyuarat FOMC yang akan datang dengan kebimbangan terhadap inflasi menjadi tumpuan utama.
Fed dijangka untuk melaksanakan kenaikan kadar sekitar 50 atau 75 mata asas pada mesyuarat Julai, dan pelabur juga memberi perhatian terhadap perbincangan bagi keputusan kenaikan kadar pada September pula.
Justeru, dengan pengukuhan berterusan US dolar ini berpotensi untuk membenam harga emas susut lebih rendah walaupun emas mempunyai kelebihan dalam sentimen pasaran risk-off.
Memerhatikan pergerakan harga pada carta XAU/USD yang mengukur nilai emas berbanding US dolar, harga bergerak mendatar pada sesi Asia semalam sebelum penurunan lebih agresif dipamerkan pada sesi New York untuk menyambung kejatuhan harga pada Selasa.
Harga yang membuat penurunan sekitar 4o0 pips semalam mencatatkan paras terendah terbaru 10 minggu mencecah ke paras sekitar 1732.00 di sesi New York.
 Penurunan tersebut juga turut dilihat melepasi paras sokongan Disember 2021 yang lalu pada 1760.00 dan terus memberi isyarat bearish dengan pergerakan harga kekal berada di bawah paras halangan Moving Average 50 (MA50) pada rangka masa 1 jam.
Namun dagangan pada penghujung sesi New York bersambung pada hari ini (Khamis), pergerakan harga mendatar dan perlahan di sekitar 1740.00-1745.00, namun pelabur berhati-hati jika harga mula bergerak agresif pada sesi berikutnya seperti situasi semalam.
Jika harga meneruskan penurunan yang lebih rendah, dilihat paras sekitar 1720.00 akan menjadi sasaran yang bakal dituju di mana sebelum ini pernah menjadi zon sokongan pada dagangan Oktober dan September tahun lalu sekaligus mencatatkan paras terendah terbaru lagi.
Sebaliknya jika berlaku perubahan trend bullish semula, rintangan awal harga terlihat pada zon 1760.00 yang bakal diuji terlebih dahulu sebelum harga yang terus melantun lebih tinggi berkemungkinan akan mencapai semula ke zon 1785.00 yang telah menjadi tumpuan pada dagangan penghujung minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/JPY – Timeframe H1 – 24/12/2018

Matawang Sterling berada dalam kelompok matawang yang didagangkan berisiko sepanjang dagangan minggu lalu berikutan ketidakpastian para pelabur terhadap isu Brexit. Jika diperhatikan pergerakan harga pada chart pasangan matawang GBP/JPY pada dagangan Jumaat menunjukkan harga bergerak rendah di antara julat paras Magic Pivot hari tersebut dan paras terendah dicecah pada support MagicS1 pada indicator Moshed Magic Line di mana harga kembali menguji paras support pada dagangan Ogos yang lalu.
Pada sesi pasaran Asia pagi ini, harga yang dilihat memulakan dagangan di sekitar paras terendah dagangan Jumaat lalu kemudiannya telah menunjukkan kenaikan sehingga melepasi paras Magic Pivot 140.567 hari ini dan menuju ke paras resistance 140.911 (MagicR1). Jika harga berjaya meneruskan kenaikan dan melepasi paras resistance MagicR1 itu, jangkaan kenaikan harga seterusnya bakal menuju pula ke paras resistance 141.486 (MagicR2) yang juga merupakan zon SBR (support become resistance) pada chart GBP/JPY. Sedikit lagi kenaikan harga akan menyentuh paras resistance yang berada lebih tinggi iaitu sekitar paras 141.830 (MagicR3).
Namun jika harga kembali didagangkan rendah turun melepasi paras Magic Pivot hari ini, harga dilihat akan menuju ke paras support 139.992 (MagiS1) sebelum sedikit lagi penurunan yang diteruskan akan mencecah paras 139.648 (MagicS2). Harga bakal mencatatkan paras terendah yang baru pada chart GBP/JPY sekiranya momentum penurunan harga dikekalkan dan berpotensi mencapai paras serendah 139.073 (MagicS3).
 Terus ikuti perkembangan isu Brexit dan juga sentimen dalam pasaran semasa yang mempengaruhi pergerakan harga pada chart GBP/JPY ini. Indicator Moshed Magic Line disyorkan untuk kegunaan dalam analisis teknikal harian anda dalam mengesan peluang-peluang posisi dagangan yang berpotensi tinggi memberikan anda keuntungan. Sentiasa utamakan pengawalan risiko lebih-lebih lagi pada minggu terakhir sebagai penutup tirai dagangan untuk tahun ini.

Paras support: 139.992, 139.648, 139.073.
Paras resistance: 140.911, 141.486, 141.830.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


AUD/USD Terperangkap Di Bawah Zon Rintangan $0.7550

Pergerakan mendatar harga pada carta pasangan mata wang AUD/USD dilihat kekal sepanjang minggu ini dengan paras rintangan adalah pada 0.75400 yang menghalang harga ke paras lebih tinggi.
Corak mendatar di bawah paras rintangan tersebut sebenarnya bersambung pada dagangan penghujung minggu lalu lagi selepas kenaikan harga di awal minggu yang melepasi zon 0.74400.
Kedua-dua mata wang US dolar dan dolar Australia yang sensitif terhadap sentimen pasaran itu gagal menyambung pergerakan trend bullish sebelum ini dengan suasana pasaran yang masih berjaga-jaga terhadap perkembangan konflik Rusia-Ukraine.
Selain itu juga, pelabur sedang menantikan laporan data pekerjaan NFP Amerika Syarikat (AS) pada Jumaat esok hari yang dijangka akan memberi impak terhadap pergerakan US dolar.
Dagangan pada hari ini (Khamis), memperlihatkan harga pada carta AUD/USD susut semula di bawah paras halangan Moving Average 50 (MA50) pada rangka masa 1 jam yang dinilai sebagai isyarat awal untuk perubahan trend bearish.
Untuk penurunan harga, paras 0.74400 pada zon RBS (resistance become support) bakal diuji dan berpotensi untuk menjadi paras sokongan buat harga.
 Namun jika harga susut lebih rendah, penurunan harga dijangka akan menuju pula ke paras sekitar 0.73600.
Sebaliknya jika harga berjaya membuat kenaikan dan keluar dari zon mendatar minggu ini, pelabur akan lebih optimis untuk menjangka harga untuk menyambung trend bullish sebelumnya.
Kenaikan harga yang melepasi rintangan pada zon 0.75500 bakal mencatatkan paras ketinggian terbaru 8 minggu berkemungkinan mensasarkan ke paras ketinggian sekitar 0.76500.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/JPY Kekal Bullish Masuk Minggu Ke-2

Sentimen pasaran masih dinilai berisiko dengan lanjutan perang antara Rusia dan Ukraine yang belum lagi menunjukkan tanda-tanda untuk berakhir.
Namun, panik yang tercetus sejak perang bermula dilihat semakin mereda walaupun pasaran kekal berhati-hati dengan ketidaktentuan yang melanda.
Mata wang safe-haven Yen yang sebelum ini mendapat kelebihan ketika kebimbangan yang memuncak di awal perang tercetus, mula bergerak lemah semula ekoran pasaran sudah mula menyerap situasi panik sebelum ini.
Tambahan lagi, pelabur menjangkakan bank pusat Jepun (BOJ) akan kekal bernada dovish dalam menyampaikan petunjuk terhadap dasar monetari mereka pada mesyuarat polisi penghujung minggu ini.
Sebelum mesyuarat BOJ pada Jumaat, pasaran akan memberi tumpuan dahulu terhadap keputusan mesyuarat bank pusat England (BOE) dan Federal Reserve (Fed) pada Khamis.
Bank of England (BOE) yang dijangka untuk meningkatkan kadar faedah dilihat akan memberi sokongan terhadap pergerakan mata wang Pound.
Oleh itu, pergerakan harga pada carta pasangan mata wang GBP/JPY telah memaparkan corak kenaikan harga sejak minggu lalu dengan jangkaan untuk penyusutan Yen dan pengukuhan Pound.
Harga kekal bergerak di atas paras sokongan Moving Average 50 (MA50) pada rangka masa 1 jam di carta GBP/JPY untuk isyarat bullish.
 Harga yang telah bergerak di atas paras 153.00 pada pembukaan pasaran di awal minggu telah meningkat ke paras ketinggian sekitar 154.700 sehingga sesi New York semalam sebelum mendatar perlahan di bawah paras tersebut bersambung pada dagangan hari ini.
Sekiranya kenaikan harga berjaya diteruskan, zon rintangan harga yang bakal diuji seterusnya dilihat berada pada sekitar 155.200.
Paras ketinggian sehingga 157.700 akan menjadi sasaran selanjutnya harga jika kenaikan harga pada trend bullish turut melepasi rintangan pada 156.200.
Namun, jika harga menjunam semula ke bawah, zon 153.00 dilihat akan menjadi sokongan buat harga seperti dagangan yang berlaku Selasa semalam.
Penurunan lebih rendah melepasi zon tersebut akan mendorong harga kembali semula menuju zon support 151.00 yang dicecah pada minggu lalu.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Menjelang New York Open

Matawang US dollar jatuh secara keseluruhan semasa sesi New York hari Rabu sebelum perjumpaan antara Trump-Juncker yang bersetuju mengurangkan ketegangan perdagangan antara AS-EU.
Hari ini matawang greenback membuat sedikit pemulihan apabila sentimen beralih kepada Risk-Off disebabkan halangan China terhadap pengambil-alihan syarikat oleh Qualcomm yang berpangkalan di Amerika Syarikat.
Indeks US dollar yang mengukur kekuatan matawang greenback berbanding enam matawang yang lain susut 0.07% setakat pada pukul 8.24 malam.
Major pair seperti EUR/USD setakat ini membuat penurunan 0.14% di mana GBP/USD susut sebanyak 0.11%. USD/JPY setakat ini pula jatuh sebanyak 0.09%, USD/CAD naik 0.01% dengan USD/CHF didagangkan hampir tidak berubah susut 0.02%. Pair AUD/USD dan NZD/USD masing-masing merekodkan kejatuhan 0.51% dan 0.32% setakat ini.
 Matawang paling kuat setakat ini adalah Yen dan matawang paling lemah adalah AUD. Dengan menggabungkan matawang paling kuat dan lemah, pasangan matawang AUD/JPY membuat kejatuhan sehingga 0.59% setakat ini.
Dengan keadaan pasaran yang agak berisiko, JPY sebagai safe-haven mendapat permintaan sejak sesi Asia dan mengekalkan kedudukan sebagai matawang terkuat menjelang sesi New York.
Antara berita utama pada Khamis adalah penetapan dasar moentari ECB pada pukul 7.45 malam tadi, dengan sidang media Mario Draghi ketika ini sedang berjalan.
ECB mengekalkan dasar monetarinya pada Khamis seperti yang dijangka oleh pasaran. Kadar faedah juga dikekalkan sejajar dengan jangkaan di mana kadar pembiayaan pada kadar 0.00% dan kadar deposit kekal pada paras -0.40% sekurang-kurangnya sehingga musim panas tahun hadapan.
Matawang CAD pula banyak mendapat manfaat daripada peningkatan harga minyak mentah dunia selepas potensi gangguan bekalan dari Arab Saudi dan juga pengurangan inventori di Amerika Syarikat dalam data yang dikeluarkan semalam.


Sentimen Pasaran Berisiko Dorong Penurunan Rendah EUR/USD Di Awal Minggu

Pergerakan harga pada dagangan awal minggu masih suram dengan kebanyakan mata wang utama melemah selain US dolar, dengan mata wang Euro mencatatkan prestasi tercorot di tengah-tengah kebimbangan pengumuman sekatan baru ke atas Rusia.
Walaupun Rusia telah menggerakkan tentera mereka di wilayah utara Ukraine, namun Kyiv telah melaporkan bahawa berlaku pembunuhan beramai-ramai orang awam dan jenayah perang yang menyebabkan rancangan pengumuman sekatan oleh negara-negara barat ke atas Kremlin.
Risiko ketegangan kembali meningkat semula susulan komen Presiden Ukraine, Volodymyr Zelenskyy menyatakan bahawa sukar untuk berunding dengan Rusia selepas apa yang mereka lakukan ke atas negaranya.
Justeru, pelabur telah menyaksikan pengukuhan US dolar diteruskan pada dagangan awal minggu ini untuk kembali menambah momentum semula selepas dibantutkan oleh laporan pekerjaan NFP yang agak bercampur.

Pada carta harga pasangan mata wang EUR/USD, harga dilihat menyambung penurunan lebih rendah sehingga ke sesi New York melepasi paras 1.10000.
Paras terendah dicatatkan semalam adalah sekitar 1.09600, iaitu zon support bagi dagangan minggu lalu.
 Harga dijangka untuk kekal bergerak dalam trend bearish selepas susut di bawah paras 1.1000 dan masih berada di bawah paras halangan Moving Average 50 (MA50) pada rangka masa 1 jam.
Jika corak penurunan harga diteruskan, harga dilihat akan menuju ke paras sekitar 1.09000 untuk memaparkan pergerakan trend bearish yang lebih jelas.
Meneruskan penurunan lebih rendah, harga bakal menguji pula zon support pada sekitar 1.08000.
Namun jika kenaikan harga berlaku semula melepasi paras 1.1000, halangan MA50 akan diuji sebelum harga berikan isyarat untuk bergerak dalam trend bullish semula.
Kenaikan harga dilihat bakal menuju sehingga ke paras 1.12000 untuk menguji zon rintangan tersebut sekali lagi selepas gagal menembusinya pada kenaikan minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


NZD/USD Melonjak Kukuh Susulan Keputusan Mengejut Mesyuarat RBNZ

Dolar New Zealand (NZD) mencuri tumpuan pada sesi pasaran Asia pagi ini (Rabu) dengan lonjakan bertenaga susulan keputusan mesyuarat dasar monetari bank pusat New Zealand.
Reserve Bank of New Zealand (RBNZ) mengekalkan kadar faedah tidak berubah di paras 0.25%, namun memberi kejutan apabila mengumumkan program pembelian bon akan ditamatkan pada minggu hadapan.
Pelaksanaan langkah tapering ini adalah antara kaedah untuk mengetatkan polisi dengan cara mengurangkan bekalan wang dalam ekonomi sekaligus mendorong peningkatan pada nilai mata wang.
Justeru, dolar NZD melonjak kukuh pada sesi Asia walaupun mata wang utama lain sedang ditekan oleh pengukuhan US dolar sejak semalam selepas data inflasi AS diterbitkan tinggi.
Pada carta harga pasangan mata wang NZD/USD, dapat diperhatikan penyusutan harga pada sesi New Yoek semalam menguji zon support 0.69300.
Namun, harga berjaya melonjak semula pada sesi Asia pagi ini sekitar 80 pips melepasi paras 0.70000 pada zon SBR (support become resistance).
 Pelabur optimis, kenaikan harga bakal diteruskan untuk meuju sehingga ke paras rintangan 0.71000 yang dicapai pada kenaikan minggu lalu.
Namun, kenaikan berkemungkinan akan dibendung oleh faktor pengukuhan US dolar dalam pasaran.
Sekiranya harga mengalami penurunan semula, zon support pada 0.69300 akan kembali menjadi tumpuan sekali lagi untuk diuji.
Penurunan harga yang lebih rendah dari zon tersebut akan mencatatkan paras terendah terbaru harga sejak November 2020.
Lihat gambar carta pasangan mata wang NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/JPY Rekodkan Harga Tertinggi Sejak November 2022!

Pelabur yang mengekalkan posisi belian (buy) pada carta harga pasangan mata wang USD/JPY dilihat terus menambah angka keuntungan apabila harga terus bergerak dalam trend bullish sehingga ke penutup dagangan minggu lalu.
Jika diperhatikan, harga telah berjaya mencapai zon sasaran melepasi 143.00 untuk rekod tertinggi harga sejak November 2022.
Walaupun sedikit terumbang-ambing pergerakan mata wang US dolar pada beberapa minggu terakhir ini, namun raja mata wang itu kekal mengukuh berbanding Yen yang lebih pasif.
Ketika Federal Reserve (Fed) memberi isyarat untuk menaikkan lagi kadar faedah pada mesyuarat selepas ini, sebaliknya buat Bank of Japan (BOJ) yang terus mengekalkan dasar monetarinya yang longgar.
Jika tiada apa-apa perubahan pada situasi semasa berikut, pelabur akan terus menjangkakan trend bullish yang berterusan pada carta USD/JPY tersebut.
Pergerakan harga jika diperhatikan kekal berada di atas paras sokongan Moving Average 50 (MA50) pada rangka masa 1 jam di carta itu menjadi indikator asas bagi pergerakan menaik buat harga.
 Kenaikan lebih tinggi bakal dijangkakan untuk menuju pula 145.00 sebelum melanjutkan pendakiannya mencapai 146.00 bagi terus memburu rekod ketinggian terbaru.
Berbeza pula ceritannya jika harga mula memberi isyarat untuk berpatah arah membuat penurunan ke bawah semula.
Susut di bawah paras sokongan MA50 akan menjadi petunjuk awal sebelum harga menguji zon RBS (resistance become support) sekitar 142.00.
Penurunan lebih rendah yang diteruskan dilihat akan ke sekitar 140.300 sebelum mencecah paras sokongan sebelum ini sekitar 139.300.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Adakah Risiko Pasaran Semakin Reda? Apa Pula Tumpuan Pasaran Ketika Ini?

US dolar pulih sedikit daripada kejatuhan minggu lalu selepas risiko geopolitik Korea Utara dan Amerika Syarikat sedikit reda. Aset safe-haven  Emas, Yen dan Swiss Franc melemah dalam sesi dagangan Isnin selepas laporan dua pegawai Amerika Syarikat menunjukkan perkembangan positif dalam krisis ini.
Apa yang menjadi persoalan ketika ini, adakah US dolar akan terus memulih dalam jangka masa lebih lama?
Secara keseluruhan belum ada perkara yang jelas tentang risiko geopolitik ini dengan tindakan oleh kedua-dua negara sukar dijangka.
Walaupun dengan krisis yang semakin pulih, namun harus diingat US dolar masih diselubungi oleh data-data inflasi yang meleset daripada jangkaan pada Khamis (data PPI) dan Jumaat (data CPI) minggu lalu.
 Oleh sebab data yang negatif, potensi kenaikan kadar pada Disember semakin diragui, kecuali terdapat perkara positif dalam laporan data ekonomi minggu ini.
Minit mesyuarat FOMC akan dikeluarkan pada lewat dagangan Rabu iaitu pada pukul 2 pagi Khamis waktu Malaysia. Jika terdapat perkara positif khususnya tentang inflasi dalam minit tersebut, kita bakal melihat pengukuhan US dolar. Namun dengan komen-komen ahli FOMC yang kurang meyakinkan minggu lalu di mana majoriti dari mereka melihat inflasi terus bergerak di bawah sasaran, tidak banyak perkara positif dijangka dalam minit mesyuarat kali ini.
Selain itu, data jualan runcit US juga akan dikeluarkan minggu ini. Data ini seringkali dijadikan sebagai proksi kepada perbelanjaan pengguna di US di mana jika terdapat peningkatan signifikan tentunya dilihat sebagai pengukuhan dari segi perbelanjaan yang seterusnya mampu menolak inflasi lebih tinggi.
Namun, data-data ekonomi yang positif akan terus dibayangi oleh ketidaktentuan risiko geopolitik yang sukar dijangka setakat ini.
Pasaran akan mengambil kira sentimen semasa geopolitik di samping laporan data ekonomi sepanjang minggu ini.


Analisis Teknikal AUD/USD – Timeframe H1 – 18/10/2018

Pergerakan harga pada pasangan matawang AUD/USD semalam menunjukkan penurunan harga dibuat ekoran matawang USD yang lebih mengukuh berbanding Aussie pada dagangan semalam. Berdasarkan indicator Moshed Magic Line, harga membuat kenaikan pada awalnya menyentuh paras resistance MagicR1 sebelum membuat penurunan sehingga melepasi paras Magic Pivot dan support MagicS1. Bersambung ke sesi pasaran Asia hari ini pula, Aussie kembali mengukuh semula selepas data pekerjaan di Australia yang dikeluarkan pada 8.30 pagi tadi menunjukkan bacaan yang positif. Walaupun data perubahan pertambahan pekerjaan kurang dari nilai jangkaan, namun kadar pengangguran mencatatkan bacaan terendah sejak enam tahun lalu seterusnya melonjakkan semula kenaikan harga pada chart AUD/USD.
Harga dilihat telah membuat kenaikan melepasi paras Magic Pivot 0.7124 hari ini dan menuju ke paras resistance 0.7142 (MagicR1). Jika kenaikan harga diteruskan dan harga berjaya melepasi paras resistance MagicR1, berkemungkinan harga akan menuju ke paras resistance 0.7177 (MagicR2) untuk menguji zon SBR (support become resistance) tersebut. Sekiranya harga mampu breakout zon SBR tersebut, harga berpotensi untuk mencapai paras ketinggian baru pada resistance 0.7196 (MagicR3).
 Namun, jika Aussie gagal mengekalkan momentum pengukuhannya, harga bakal meneruskan semula penurunan yang dibuat semalam dengan faktor USD yang berkemungkinan kembali mendapat permintaan dalam pasaran. Penurunan yang dibuat harga dilihat akan menuju ke paras support pada 0.7088 (MagicS1) untuk harga menguji terlebih dahulu paras yang menjadi tumpuan harga tersebut. Seterusnya, harga yang berjaya breakout paras tersebut dijangka akan menuju ke paras support 0.7070 (MagiS2) sebelum harga bakal menyambung penurunan menguji paras support 0.7035 (MagicS3) yang berada pada zon major support dan masih belum berjaya ditembusi harga sebelum ini.

Paras support: 0.7088, 0.7070, 0.7035.
Paras resistance: 0.7142, 0.7177, 0.7196.


Update Bagi Matawang Utama Dalam Sesi Asia Ini Pasti Buat Anda Tidak Berkelip!

Yen melemah pada hari Rabu setelah mesyuarat BoJ mencadangkan penilaian terhadap kesan interest rate negatif.
USD/JPY didagang rendah pada 101.12.
USD/JPY, 15 minit
Terdahulu di New Zealand, Indeks kos buruh meningkat pada suku ke-2 seperti yang diharapkan.
NZD/USD dinilai pada 0.7208, menurun 0.48%
NZD/USD, 15 minit
Selain itu, Indeks Perkhidmatan AIG di Australia juga mencatatkan lonjakan. Ketua Eksekutif AI Group, Innes Willox berkata, keputusan Bank Reserve untuk mengurangkan kadar tunai perlu merangsang perniagaan dan permintaan pengguna dalam sektor yang jauh ketinggalan.
AUD/USD juga mencatat penurunan sebanyak 0.14%
AUD/USD, 15 minit
Sementara itu, US Dollar Index dinilai pada 95.02
 Semalaman, USD/JPY menggelongsor ke paras terendah apabila Abe meluluskan pakej rangsangan besar-besaran pada hari Selasa. Langkah itu diambil sebagai usaha terakhir untuk mengekalkan inflasi pada tahap rendah.
$274 billion itu merupakan salah satu jumlah terbesar yang pernah dilancarkan kerajaan Jepun sejak menghadapi krisis kewangan.
Menurut Reuters, antara kandungan rancangan itu termasuklah :

Memberikan subsidi tunai kepada 22 juta penduduk yang berpendapatan rendah
Memberi sokongan kepada masyarakat yang dilanda gempa bumi ketika musim bunga
Menyediakan 7.5 trillion yen untuk perbelanjaan langsung kerajaan Jepun

Dalam masa yang sama, US Dollar jatuh lebih 3% berbanding yen sejak Jumaat lepas apabila BoJ hanya meluluskan pembelian ETF terhad.
Di tempat lain, Biro Analisis Ekonomi Amerika Syarikat (BEA) melaporkan Perbelanjaan Peribadi (PCE) meningkat pada bulan Jun yang lalu. Hal ini kerana wujud kenaikan terhadap perbelanjaan bagi perkhidmatan gas, elektrik, dan penjagaan kesihatan.
Indeks Core PCE juga mengatakan harga makanan dan tenaga melonjak pada bulan Jun. Dalam mesyuarat Julai FOMC, jawatankuasa itu berkata, inflasi pasaran masih kekal ditahap yang rendah. Hal ini berikutan Indeks Core PCE masih berlegar di bawah paras 2%
Ketika menyampaikan ucapan dasar kewangan di Beijing, Presiden Fed Dallas, Rob Kaplan menggesa Bank Pusat Amerika Syarikat untuk menaikkan kadar secara beransur-ansur. Beliau berkata demikian kerana cabaran berterusan yang dihadapi oleh ekonomi Amerika Syarikat.
Presiden Fed Atlanta, Dennis Lockhart berkata dalam satu temubual eksklusif bersama CNBC, dia tidak menolak kemungkinan untuk kenaikan kadar dari FOMC pada bulan September. FOMC juga tidak teragak-agak untuk menjual bon daripada portfolio sedia ada akibat tekanan terhadap kadar faedah.
Minggu lalu, FOMC meninggalkan Kadar Dana Persekutuan tidak berubah pada paras 0.25 dan 0.50 dalam mesyuarat kelima berturut-turut.

Belum pernah lihat bilik kebal yang mengandungi banyak emas? Rugi! Jom klik link ini. Semoga hari ini kita semua lebih bermotivasi!


Yen Matawang Terkuat Dalam Pasaran Forex Setakat Pada London Open

US dollar didagangkan rendah pada Khamis di mana matawang greenback ini melemah berbanding matawang utama dunia yang lain. Kelemahan US dollar lebih jelas dilihat jika dibandingkan dengan Yen dan Aussie (AUD).
Dalam sesi dagangan sebelum ini pada Rabu, USD membuat lonjakan yang dipacu oleh sentimen PERANG PERDAGANGAN yang semakin pulih dan juga data pertumbuhan ekonomi Amerika Syarikat yang melebihi jangkaan pasaran.
Indeks US dollar yang mengukur kekuatan matawang A.S. berbanding enam matawang lain hampir tidak berubah dengan hanya meningkat 0.01% setakat pada pukul 3.30 petang. Pair EUR/USD yang banyak didagangkan oleh retail trader membuat kenaikan 0.06%, GBP/USD pula susut 0.04% dengan USD/JPY jatuh sehingga 0.32% setakat ini.
 Data pertumbuhan ekonomi GDP A.S. merekodkan kenaikan 2.9% berbanding bacaan 2.5% sebelum ini dalam keadaan sentimen pasaran yang semakin pulih.
Laporan terbaru oleh China mengatakan Korea Utara bersedia untuk menghentikan program nuklearnya. Trump dalam tweet terbarunya mengatakan beliau memandang ke hadapan pertemuan Jong-Un dan Xi Jinping. Walaupun dengan berita positif ini, Yen pada Khamis menguat berbanding matawang-matawang utama yang lain.
Matawang AUD adalah matawang kedua terkuat di belakang Yen setakat pada pukul 3.45 petang pada Khamis. AUD dilihat menguat berbanding matawang-matawang utama yang lain tetapi lemah berbanding Yen.


Pandangan Kalendar Ekonomi Mingguan 21 – 25 Dec 2015

Federal Reserve AS menaikkan kadar dan langit tidak pun runtuh. Dollar AS mengukuh berbanding kebanyakan mata wang selepas kenaikan tersebut. Data Keluaran Dalam Negara Kasar (GDP) Amerika Syarikat dan Kanada, pesanan barangan tahan lama dan tuntutan bantuan pengangguran AS adalah tonggak berita ekonomi yang dilihat bakal menggerakkan pasaran sebelum cuti Krismas.
Sedikit ulasan minggu lepas:
Federal Reserve AS menaikkan kadar untuk kali pertama dalam tempoh hampir satu dekad; sekaligus menunjukkan keyakinan Feds terhadap ekonomi Amerika Syarikat. Bank Pusat AS itu menaikkan kadar sebanyak satu perempat daripada satu peratus (25 mata asas) kepada di antara 0.25% dan 0.50%. Pembuat dasar mengulangi bahawa ekonomi Amerika Syarikat menunjukkan prestasi yang baik dan dijangka akan bertambah baik.
Pasaran buruh maju jauh mencapai kadar pengangguran sebanyak 5%. Tambahan pula, inflasi dijangka meningkat dalam jangka masa sederhana ke arah sasaran 2%. Pegawai-pegawai Feds mengumumkan bahawa kenaikan kadar tersebut adalah permulaan yang “beransur-ansur” dalam kitaran pengetatan dasar monetari AS.
[adrotate banner=”3″]
Berikut adalah agenda utama dalam kalendar Forex minggu ini:
Jom kita lihat:
 Selasa, 9:30 Malam
KDNK (GDP) AS Akhir:  Pertumbuhan ekonomi AS telah disemak semula ke atas dalam semakan pertama, tetapi masih menunjukkan pertumbuhan yang sederhana sebanyak 2.1% setahun. Ahli ekonomi menjangkakan KDNK (GDP) AS meningkat 1.9% pada bacaan akhir bagi suku ketiga dengan harapan yang lebih tinggi untuk suku keempay yang akan berakhir tidak lama lagi.
Rabu, 9:30 Malam
KDNK (GDP) Kanada:  Ekonomi Kanada memecahkan perkembangan tiga bulan berturut-turut pada bulan September lalu, dengan penguncupan KDNK (GDP) sebanyak 0.5%. Sektor tenaga mempengaruhi output dengan penurunan 5.5% dalam harga minyak, sekaligus meningkatkan kebimbangan mengenai pertumbuhan pada suku terakhir 2015. Terdapat juga penurunan dalam sektor pembuatan, dan perdagangan borong. Walau bagaimanapun, ekonomi Kanada berkembang pada suku ketiga dengan kadar pertumbuhan tahunan sebanyak 2.3%, selepas pengucupan selama dua suku berturut-turut. Walau bagaimanapun, ahli ekonomi tidak menjangkakan pertumbuhan yang kukuh pada suku keempat nanti.
Tempahan Barangan Tahan Lama AS:  Tempahan untuk barangan tahan lama AS mencatatkan kenaikan yang kukuh sebanyak 3.0% pada bulan Oktober lalu, selepas dua bulan mengalami kemerosotan. Pelaburan perniagaan merupakan penyumbang utama dengan kenaikan sebanyak 1.3%. Permintaan untuk pesawat komersil juga meningkat. Sementara itu, tempahan teras yang tidak termasuk barangan pengangkutan, meningkat selepas penyelarasan bermusim sebanyak 0.5% pada bulan Oktober lalu, mengatasi unjuran untuk peningkatan sebanyak 0.3%. Tempahan barangan tahan lama dijangka merosot 0.6% pada kali ini. Manakala tempahan teras diramalkan meningkat 0.1%.
Khamis, 9:30 Malam
Tuntutan Pengangguran AS:  Bilangan rakyat Amerika yang memfailkan tuntutan baru untuk bantuan pengangguran menurun minggu lepas daripada paras tertinggi dalam masa lima bulan seramai 282 ribu kepada 271 ribu pemohon; sekaligus menunjukkan peningkatan yang berterusan dalam pasaran buruh AS. Ia adalah minggu ke 41 yang berturut-turut dimana tuntutan kekal di bawah angka 300 ribu pemohon. Angka tersebut menyokong keputusan Feds yang menaikkan kadar sehari sebelum itu. Walaupun tuntutan cenderung untuk menjadi tidak menentu sekitar musi cuti, trend ini terus menunjukkan sektor pekerjaan yang mantap. Purata bergerak tuntutan empat minggu susut 250 kepada 270,500 tuntutan pada minggu lepas. Jumlah tuntutan pengangguran dijangka mencecah 270 ribu pemohon pada minggu ini.
** Semua masa dalam waktu Malaysia dan yang sewaktu dengannya GMT +8
[adrotate banner=”3″]


Ulasan Kalendar Ekonomi yang Telah Berlaku Minggu Ini (5-9 Disember)

Minggu ini perhatian pasaran tertumpu kepada mesyuarat European Central Bank (ECB) yang berlangsung pada Khamis. Mesyuarat ECB kali ini telah mengekalkan deposit rate pada kadar -0.40% dan meneruskan program pembelian bon selepas Mac 2017 yang bermula pada April sehingga Disember 2017 yang berjumlah 60 bilion euro. Kita dapat melihat dalam tempoh ini Eur/Usd jatuh hampir 300 pip pada Khamis. Ulasan mesyuarat ECB diulas di sini.
Pada minggu ini juga US dolar sudah mula menguat berbanding matawang seperti Euro, Yen, Pound, dan Swiss Franc selepas kehilangan momentum kenaikan selama dua minggu lepas. US dolar dijangka bergerak lebih aggresif minggu hadapan berikutan penetapan kadar oleh The Federal Reserve.
Berikut adalah julat pergerakan pasangan matawang (currency pair) utama dunia minggu ini dan minggu lepas agar anda dapat melihat perbezaan antara kedua-dua minggu tersebut.

28 Nov – 2 Dis
5 Dis – 9 Dis

Eur/Usd – Naik 145 pip
Eur/Usd – Jatuh 368 pip

Usd/Jpy – Naik 345 pip
Usd/Jpy – Naik 136 pip

Gbp/Usd – Naik 350 pip
Gbp/Usd – Turun 222 pip

Usd/Chf – Jatuh (Ranging) 130 pip
Usd/Chf – Naik 194 pip

Usd/Cad – Jatuh 292 pip
Usd/Cad – Jatuh 205 pip

Aud/Usd – Ranging 125 pip
Aud/Usd – Naik (ranging) 96 pip

Nzd/Usd – Naik 139 pip
Nzd/Usd – Naik 153 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Data indeks sektor bukan-pembuatan (US ISM Non-Manufacturing PMI): Isnin

Indeks ISM sektor bukan-pembuatan meningkat ke paras 57.2 pada November dari 54.8 sebelum ini. Bacaan ini melebihi jangkaan 55.4 dan tertinggim sejak 13 bulan lepas. 14 dari 18 industri ini merekodkan pertumbuhan pada bulan sama, manakala dua lagi menyusut. Bacaan ISM bagi November ini konsisten dengan pertumbuhan tahunan 3.3%. Indeks aktiviti perniagaan pula meningkat ke paras 61.7 dari 57.7 sebelum ini, walaupun indeks tempahan baru jatuh sedikit dari 57.7 kepada 57.0 pada Oktober.  Terdapat juga kejatuhan dalam indeks tempahan backlogs dari 52 kepada 51.

Penetapan kadar oleh RBA: Selasa

Rizab Bank Australia (RBA) ataupun bank pusat di Australia ini mengekalkan kadar cash rates selasa lepas. RBA mengatakan, ekonomi di Australia meneruskan transisinya berikutan pelaburan yang besar dan mendadak dalam sektor galian. Ada sektor yang perlahan jika dilihat pada kadar pertumbuhan, tetapi pasti ia akan meningkat semula.
Masalah yang dihadapi oleh Australia ketika ini ialah kadar inflasi yang lemah memaksa RBA untuk menggunakan pelonggaran polisi (easing policy) yang agak aggresif. Bank Pusat menjangkakan inflasi akan terus berada di paras rendah beberapa waktu ini sebelum meningkat secara berperingkat ke paras normal. Walau bagaimanapun, kadar faedah rendah telah banyak menyokong permintaan domestik, manakala penyusutan nilai Aussie Dolar membantu para pengeksport.

Data imbangan perdagangan Kanada: Selasa

Imbangan perdagangan (trade balance) Kanada menyusut secara mendadak kepada defisit C$1.13 billion pada Oktober dari paras defisit C$4.3 billion pada bulan sebelum yang dilaporkan pada mulanya sebanyak C$4.08 billion defisit. Data kali ini adalah defisit bulanan yang terendah sejak Januari yang lebih baik berbanding jangkaan penganalisis iaitu C$2.1 billion defisit.

Data Indeks harga GDT New Zealand: Selasa

Data terbaru Indeks harga Global Dairy Trade (GDT price index) merekodkan 3.50% peningkatan berbanding 4.50% data sebelum ini. Harga keseluruhan susu tepung (Whole Milk Powder) naik 4.90%. Peningkatan ini adalah kenaikan keempat dan merupakan paras tertinggi sejak 29 bulan lepas. Negara ini banyak bergantung kepada eksport produk tenusu dalam perdagangan antarabangsa yang mencatatkan 19% daripada keseluruhan eksportnya.

Data KDNK Australia: Rabu

Ekonomi Australia menguncup (contracted) buat kali pertama sejak 2011 pada suku ketiga 2016 berikutan penyusutan dalam perdagangan antarabangsa dan ‘pembentukan modal swasta’ (pelaburan). GDP atau Keluaran dalam negara kasar (KDNK) jatuh sebanyak 0.5% pada suku ketiga berbanding tahun lepas ekonomi berkembang sebanyak 1.8%. Aussie dolar jatuh mendadak sejurus data ini dikeluarkan. Aud/Usd susut sebanyak 0.5% ke paras 0.7425.

Data pengeluaran sektor pembuatan UK: Rabu

Pengeluaran dalam sektor pembuatan UK lemah berbanding jangkaan dengan catatan penyusutan 0.9% berbanding jangkaan kenaikan 0.2% selepas peningkatan 0.6% pada September. Pengeluaran Industri di UK jatuh 1.3% pada Oktober selepas turut jatuh pada bulan September yang mana lebih rendah dari jangkaan 0.4%. Ini juga adalah kejatuhan yang terendah sejak empat tahun lalu. Data pengeluaran perindustrian disebabkan oleh penyusutan dalam aktiviti minyak dan gas berikutan proses baikpulih di Buzzard.

Penetapan kadar Kanada: Rabu 11 malam

Bank of Canada atau bank pusat Kanada mengekalkan kadar polisi bank mereka semalam di paras 0.5% dalam mesyuarat yang terakhir diadakan pada Rabu. Keputusan BoC adalah sejajar dengan jangkaan ramai penganalisis yang melihat kadar ini akan dikekalkan pada mesyuarat kali ini. Di Kanada, pertumbuhan yang dinamik yang diramalkan oleh bank pusat pada suku ketiga berlaku sebaliknya berikutan pertumbuhan yang suram pada dua suku pertama tahun ini.
Pihak bank juga menjangkakan pertumbuhan yang lebih sederhana pada suku keempat nanti. Keseluruhan tona komen dari BoC adalah dovish dengan tiada peningkatan dalam sektor eksport dan risiko inflasi yang akan menjadi lemah berikutan impak kejatuhan nilai Loonie.
Pertumbuhan yang lebih kukuh adalah perlu pada2017 untuk mengurangkan kebimbangan bank pusat Kanada ini. Dollar Kanada menguat selepas keputusan pengekalan kadar yang menunjukkan Usd/Cad jatuh dari 1.3285 ke paras 1.3265

Data inventori minyak EIA: Rabu

The Energy Information Administration (EIA) atau Pengurusan Informasi Tenaga melaporkan inventori minyak mentah yang jatuh sebanyak 2.4 juta tong pada minggu berakhir 2 Disember berbanding 0.9 juta penyusutan pada minggu lepas. Jumlah inventori setakat ini ialah 485.8 juta tong.

Penetapan kadar ECB : Khamis

ECB dilihat menepati jangkaan penganalisis di seluruh dunia dengan meneruskan program pembelian bon selepas tempoh tamat pada Mac 2017. Walaubagaimanapun, pihak bank pusat ini mengurangkan jumlah pembelian bon dari 80 bilion euro kepada 60 bilion euro dalam masa sembilan bulan bermula April 2017.
Sebelum ini pasaran menjangkakan pembelian bon diteruskan dengan jumlah semasa 80 bilion euro dalam masa enam bulan atau mengurangkan sedikit pembelian bon kepada 60 bilion tetapi dalam tempoh yang lebih panjang iaitu sembilan bulan.
Matawang Euro dilihat spiked ke atas yang dapat dilihat dalam pasangan matawang Eur/Usd yang menguat hampir 80 pip semasa pengumuman kadar pukul 8.45 malam. Kenaikan ini dilihat sebagai reaksi pasaran yang melihat ECB mengurangkan pembelian bonnya dari 80 bilion kepada 60 bilion.
Secara keseluruhan, tona ucapan Draghi dilihat begitu Dovish dan kejutan dalam jangkaan pertumbuhan ekonomi yang rendah dari jangkaan pasaran. Pada masa ini kita dapat melihat ECB masih lagi memberikan komitmen tinggi kepada rangsangan monetari sepanjang 2017 yang mungkin akan memberikan kejatuhan jangka sederhana kepada matawang euro.

Jobless claims US : Khamis 9.30 malam

Jabatan Buruh US melaporkan 258,000 laporan pengangguran (Jobless claims) dicatatkan bagi minggu berakhir pada 03 Disember yang menunjukkan pengurangan sebanyak 10,000 berbanding minggu sebelum itu yang mencatatkan jumlah 268,000. Data yang dikeluarkan ini lebih menepati jangkaan penganalisis sebanyak 258,000. Tuntutan atau permohonan faedah pengangguran berada di bawah 300,000 untuk 92 minggu berturut-turut yang paling lama sejak tahun 1970.

US Prelim UoM Consumer Sentiment: Jumaat 11 malam

Indeks keyakinan pengguna Universiti Michigan US (US University of Michigan consumer confidence index) menguat pada November ke paras 98.0 berbanding 93.8 bulan sebelum. Ini adalah bacaan tertinggi sejak Julai lepas yang juga di atas jangkaan 94.3 penganalisis. Data ini adalah hasil tinjauan oleh Universiti Michigan ke atas 500 orang pengguna bagi mendapatkan pendapat mereka tentang tahap ekonomi pada masa ini dan jangkaan mereka di masa hadapan. Data ini dikelurakan setiap pertengahan bulan yang mewakili bacaan pada bulan tersebut.


EUR/USD Pamer Penurunan Ke Paras Lebih Rendah Berbanding Minggu Lalu

US dolar mencatatkan kenaikan ke paras tertinggi 2 minggu pada pembukaan pasaran dagangan awal minggu ini untuk mengekalkan momentum pada penghujung minggu lalu.
Menjelang mesyuarat FOMC pada minggu hadapan, pelabur kembali berpendapat bahawa Federal Reserve (Fed) mungkin akan keluar daripada polisi pelonggaran dan melakukan ‘tapering’ iaitu mengurangkan pembelian aset.
Data inflasi Amerika Syarikat (AS) yang akan diterbitkan pada sesi New York hari ini akan menjadi tumpuan yang boleh memberikan petunjuk terhadap keputusan mesyuarat FOMC.

Dengan pengukuhan US dolar, harga pada carta pasangan mata wang EUR/USD telah susut lebih rendah pada sesi Eropah semalam mencecah paras 1.17700.
Namun pada sesi New York, harga dilihat meningkat semula di atas paras 1.18000 tetapi kenaikan terhalang pada paras halangan Moving Average 50 (MA50) pada rangka masa 1 jam di carta EUR/USD.
Gagal melepasi halangan tersebut masih memberikan isyarat bearish dan pelabur akan menjangkakan penurunan harga akan diteruskan semula.
 Sekiranya harga menyambung semula penurunan, paras terendah harian semalam akan dilepasi sebelum harga menuju ke paras support 1.17000.
Namun jika harga tidak meneruskan penurunan semalam sebaliknya membuat kenaikan di atas paras MA50, pelabur akan melihat sebagai isyarat perubahan trend bullish untuk kenaikan lebih tinggi harga.
Kenaikan harga bakal menuju ke zon rintangan 1.19000 yang telah diuji pada minggu-minggu sebelum ini yang masih menghalang harga ke paras lebih tinggi.
Melepasi zon rintangan tersebut akan mendorong kenaikan harga menuju paras ketinggian pada 1.2000 selepas kali terakhir harga jatuh di bawah paras tersebut pada Jun lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/JPY Mendatar Menantikan Perkembangan Terbaru Rundingan Dagang AS-China

Dagangan pasangan matawang safe-haven USD/JPY mula bergerak mendatar sejak semalam ekoran pelabur sedang menantikan laporan terbaru berkenaan perkembangan rundingan dagang antara Amerika Syarikat dan China.
Selain rundingan dagang, tumpuan pasaran hari ini terarah kepada data jualan runcit Amerika Syarikat yang akan dikeluarkan pada jam 8.30 malam ini.
Data jualan runcit untuk bulan April dijangka menurun kepada 0.2% berbanding 1.6% pada bulan Mac. Sementara jualan runcit teras dijangka menurun 0.7% berbanding 1.2% pada bulan sebelumnya.
Namun terdapat kenaikan pada harga petrol dan juga purata pendapatan yang meningkat berkemungkinan menjadi faktor menyokong bacaan data yang positif pada malam ini.
Dagangan Yen yang sebelum ini mengukuh dengan mendapat permintaan tinggi dalam suasana pasaran yang berisiko mula menunjukkan pergerakan yang perlahan. Sebarang laporan terbaru yang menambahkan lagi ketegangan perang dagang akan kembali memberi manfaat terhadap dagangan Yen.
Dagangan USD/JPY yang menguji zon support sekitar 109.150 semalam dilihat telah melonjak sehingga ke paras resistance MagicR1 pada indicator Moshed Magic Line sebelum pergerakan harga terus mendatar di sekitarnya.
Pergerakan mendatar tersebut terus bersambung sehingga hari ini di mana kelihatan harga berlegar di atas paras Magic Pivot 109.504 sehingga menjelang pembukaan sesi pasaran Eropah.
 Jika harga dilihat meneruskan kenaikan, paras SBR (support become resistance) pada 110.000 akan diuji harga sebelum kenaikan seterusnya akan menuju pula ke paras zon SBR 110.300.
Namun jika harga membuat penurunan lebih rendah dari paras Magic Pivot hari ini, harga bakal menguji kembali zon support pada 109.150 sebelum ini.
Penurunan yang berjaya diteruskan berkemungkinan mampu mencecah paras serendah support 108.606 (MagicS3).
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 109.234, 108.876, 108.606.
Paras resistance: 109.862, 110.132, 110.490.


Minyak Mentah Terjun Ke Paras Terendah Dalam Sesi Ini!

Harga minyak mentah jatuh pada sesi Asia pada Jumaat dengan memberi sepenuh tumpuan terhadap usaha OPEC bagi membekukan bekalan minyak mentah.
Minyak mentah bagi penghantaran Disember di New York jatuh kepada 44.94 setong.
Minggu lalu, pembekal minyak mentah di Baker Hughes berkata jumlah kiraan pelantar penggerudian minyak di Amerika Syarikat meningkat sebanyak 2 hingga 452 pelantar.
Semalam, harga minyak mentah mencatat harga yang lebih tinggi pada awal dagangan sesi New York apabila Menteri Tenaga Arab Saudi, Khalid Al-Falih menyatakan keyakinan beliau terhadap keputusan yang bakal dicapai semasa mesyuarat OPEC nanti.
 Menurut beliau, perbincangan turut diadakan dengan Menteri Tenaga Qatar, Mohammed Al-Sada untuk membincangkan tentang usaha tersebut.
Beliau mengeluarkan pendapat demikian apabila Menteri Tenaga Russia berkata pada Rabu untuk menyokong tindakan bagi pembekuan bekalan tersebut.
Jika mencapai persetujuan, kumpulan itu akan mengehadkan output kepada 32.5 juta hingga 33.0 juta tong sehari.
Abe Bertemu Trump Bagi Meluahkan Kebimbangan Rakyat Jepun!